title: Chris Kreider

text: Kreider pelasi myös alle 20-vuotiaiden MM-kilpailuissa vuosina 2010 ja 2011. Hän jakoi vuoden 2010 turnauksessa kuudella osumallaan Yhdysvaltain sisäisen maalipörssin voiton Jerry D'Amigon kanssa ja voitti maailmanmestaruuden. Vuoden 2011 turnauksessa Kreider voitti tehoilla 4+2=6 joukkueen sisäisen maalipörssin ja jakoi sisäisen pistepörssin voiton Charlie Coylen ja Kyle Palmierin kanssa. Hän voitti turnauksesta MM-pronssia.


title: Jussi Tapio

text: Jussi Tapio (s. 10. huhtikuuta 1986 Turku) on suomalainen jääkiekkoilija, joka pelaa Alps Hockey Leaguen itävaltalaisjoukkue EK Zell am Seessä. Hän on pelipaikaltaan oikea laitahyökkääjä ja laukoo oikealta. Tapio on pelannut urallaan ulkomailla myös Tanskassa, Ruotsissa, Unkarissa, Puolassa ja Saksassa.


title: Jussi Tapio

text: Tapio on Turun Palloseuran kasvatti. Hän edusti juniorina myös Kiekko-67:ää, jonka C-nuorissa hän voitti kaudella 2001–2002 SM-sarjan piste- ja maalipörssin tehoilla 19+16=35. Tapio palasi kaudeksi 2002–2003 TPS:ään ja siirtyi sen B-nuoriin. Hän oli joukkueen paras pistemies tehoilla 18+14=32. Tapio voitti B-nuorten Suomenmestaruuden sekä vuonna 2003 että 2004. Keväällä 2005 Tapio voitti A-nuorten SM-hopeaa.


title: Jussi Tapio

text: Kaudeksi 2005–2006 Tapio siirtyi Rauman Lukon A-nuoriin. Hän oli tehoilla 19+21=40 joukkueen paras maalintekijä ja toiseksi paras pistemies Jarkko Hattusen jälkeen. Tapio sijoittui A-nuorten SM-liigan pistepörssissä viidenneksi Kärppien Veikko Karppisen kanssa. Hän sai peliaikaa myös Lukon SM-liigajoukkueesta kahden ottelun verran. Huhtikuussa 2006 Tapio teki kaksivuotisen jatkosopimuksen joukkueen kanssa. Hän pelasi kaudella 2006–2007 vain yhden SM-liigaottelun ja haki pelituntumaa Mestis-joukkue Forssan Palloseurasta 17 ottelun verran. Tapio teki niissä tehot 10+5=15.


title: Jussi Tapio

text: Heinäkuussa 2007 Tapio teki vuoden mittaisen sopimuksen Kajaanin Hokin kanssa. Hän voitti kauden 2007–2008 päätteeksi Mestis-hopeaa. Tapio palasi kaudeksi 2008–2009 Turkuun ja siirtyi TuTon riveihin. Hän oli 15 osumallaan joukkueen kolmanneksi paras maalintekijä. Tapio oli kevään 2009 pudotuspelien maalipörssin toinen kuudella osumallaan edellään vain Sportin Paul Cabana. Hän teki kesäkuussa 2009 vuoden mittaisen jatkosopimuksen TuTon kanssa. Tapio teki kaudella 2009–2010 läpimurtonsa ja yhden kauden piste-ennätyksensö Mestiksessä tehtyään 44 runkosarjaottelussa tehot 22+26=48. Hän oli TuTon paras maalintekijä ja toiseksi paras pistemies Tuukka Pulliaisen jälkeen. Tapio sijoittui runkosarjan pistepörssissä seitsemänneksi.


title: Jussi Tapio

text: Toukokuussa 2010 Tapio teki try-out -sopimuksen TPS:n kanssa. Hän sai syyskuussa 2010 vuoden mittaisen sopimuksen joukkueeseen. Tapion SM-liigan tulokaskausi toi 48 runkosarjaottelussa tehot 5+9=14. Hän teki liigauransa kaksi ensimmäistä osumaansa 6. marraskuuta 2010 Oulun Kärppiä vastaan. Tapio palkittiin ottelun "Ilta-Sanomien" kolmen tähden tähtipelaajana. Hän oli lopulta heikon kauden pelanneen TPS:n harvoja valopilkkuja yritteliäisyydellään ja taistelutahdollaan alempien ketjujen roolissaan.


title: Jussi Tapio

text: Kaudeksi 2011–2012 Tapio siirtyi Vaasan Sportiin. Hän voitti tehoilla 16+31=47 koko Mestiksen pistepörssin ja palkittiin Jouni Rinne -palkinnolla. Tapio jakoi myös kuudella osumallaan kevään 2012 pudotuspelien maalipörssin voiton KooKoon Olli Julkusen kanssa. Hän voitti kauden päätteeksi Mestiksen-mestaruuden, palkittiin sarjan parhaana hyökkääjänä Mika Helkearo -palkinnolla ja valittiin ensimmäiseen tähdistökentälliseen.


title: Jussi Tapio

text: Tapio teki kaudeksi 2012–2013 vuoden mittaisen sopimuksen Tanskan AL-Bank Ligaenissa pelanneen Aalborg Piratesin kanssa. Hän oli tehoilla 23+15=38 joukkueen paras maalintekijä ja toiseksi paras pistemies Mathias Månssonin jälkeen. Tapio sijoittui koko liigan maalipörssissä toiseksi edellään vain SønderjyskEn Patrick Asselin. Kaudeksi 2013–2014 hän siirtyi Ruotsin toiseksi korkeimmalle sarjatasolle ja HockeyAllsvenskan-joukkue Asplöven HC:n riveihin. Tapio ei kuitenkaan vastannut häneen kohdistuneisiin odotuksiin, eikä tehnyt kahdeksassa pelaamassaan ottelussa ainuttakaan tehopistettä. Hän siirtyi lokakuun 2013 lopulla loppukauden kattaneella sopimuksella tanskalaisjoukkue Odense Bulldogsiin, mutta pelit sielläkin jäivat lopulta vain kahdeksaan otteluun. Tapion sopimus purettiin joulukuussa ja noin viikkoa myöhemmin hän palasi kuuden ottelun mittaisella sopimuksella Vaasan Sportiin. Vuodenvaihteessa sitä jatkettiin kauden loppuun.


title: Jussi Tapio

text: Kaudeksi 2014–2015 Tapio siirtyi vuoden mittaisella sopimuksella unkarilaisen MOL Liga -joukkue Újpesti TE:n paitaan. Hän sijoittui tehoilla 25+27=52 liigan maalipörssissä toiseksi edellään vain Miskolci Jegesmedvékin Keegan Dansereau sekä jakoi pistepörssin viidennen sijan ASC Corona Brașovin Martin Salugan kanssa. Kaudeksi 2015–2016 Tapio siirtyi vuoden mittaisella sopimuksella Puolan Polska Hokej Ligan Podhale Nowy Targiin. Hän oli 16 osumallaan joukkueen kolmanneksi paras maalintekijä Bartłomiej Neupauerin ja Dariusz Gruszkan kanssa. Tapio voitti kauden päätteeksi pronssia.


title: Jussi Tapio

text: Tapio siirtyi kaudeksi 2016–2017 vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hänen sopimuksensa purettiin kuitenkin jo ennen kauden alkua elokuussa 2016, kun joukkue teki ulkomaalaiskiintiössään tilaa tšekkiläiselle Radek Dudalle. Syyskuussa Tapio siirtyi samassa sarjatasoa alemmas Oberligan 1. EV Weideniin. Hän pelasi siellä 11 ottelua tehden 12 tehopistettä, kunnes Tapion sopimus purettiin yhteisymmärrysessä henkilökohtaisista syistä marraskuussa. Hän ei pelannut loppukaudella enää missään. Lokakuussa 2017 Tapio siirtyi loppukauden 2017–2018 kattavalla sopimuksella kansainvälisen Alps Hockey Leaguen itävaltalaisjoukkue EK Zell am Seehen.


title: Jussi Tapio

text: Tapio on pelannut 15 nuorten maaottelua.


title: Viggo Jensen (jalkapallovalmentaja)

text: Viggo Jensen (s. 15. syyskuuta 1947) on tanskalainen jalkapallovalmentaja ja entinen pelaaja.


title: Viggo Jensen (jalkapallovalmentaja)

text: Jensen aloitti pelaajauransa 1965 Esbjerg fB:ssä, mutta pelasi menestyneimmät vuotensa Boldklubben 1909:ssa, jossa voitti Tanskan cup-mestaruuden 1971. B 1909:stä hän siirtyi FC Bayern Müncheniin kesällä 1973, muttei onnistunut vakiinnuttamaan paikkaansa suurseuran kokoonpanossa. Vähäisen peliajan vuoksi Jensen siirtyi jo 1974 SpVgg Greuther Fürthiin, jota edusti neljän vuoden ajan. Vuonna 1978 Jensen palasi kotimaahansa ja pelasi uransa viimeiset vuodet Odense BK:ssa ja B 1909:ssä, kunnes lopetti uransa vuonna 1980.Valmennusuransa Jensen aloitti Ullerslevissä 1981 ja siirtyi seuraavana vuonna Svendborg fB:n päävalmentajaksi. Hän luotsasi Tanskan 2. divisioonassa pelannutta seuraa viisi vuotta, kunnes siirtyi Silkeborg IF:n peräsimeen. Seuran valmentajana hänet valittiin Tanskan vuoden valmentajaksi 1988. Seuraavana vuonna hänestä tuli myös Tanskan alle 21-vuotiaiden maajoukkueen päävalmentaja. Hän johdatti nuorten maajoukkueen EM-välieriin 1992. Hän jätti tehtävänsä olympiakisojen 1992 jälkeen.


title: Viggo Jensen (jalkapallovalmentaja)

text: Nuorten maajoukkuepestinsä jälkeen Jensen toimi vaihtelevalla menestyksellä tanskalaisseurojen päävalmentajana. Heinäkuussa 2007 hänestä tuli Viron maajoukkueen päävalmentaja. Pesti päättyi tammikuussa 2008, kun Viron jalkapalloliitto ei jatkanut Jensenin puolivuotista sopimusta.


title: Viggo Jensen (jalkapallovalmentaja)

text: Vuodesta 2008 lähtien hän on toiminut Odense BK:n apulaisvalmentajana. Hän lopetti tehtävässään kauden 2009/10 jälkeen. Huhtikuussa 2011 Jensenistä tuli Vejle BK:n uusi päävalmentaja. Hän kuitenkin erosi tehtävistään jo toukokuussa.


title: Viggo Jensen (jalkapallovalmentaja)

text: Marraskuussa 2011 Jensenista tuli Tanskan liigan putoamiskamppailuun juuttuneen Silkeborgin päävalmentaja. Jensen ei onnistunut nostamaan seuraa pois liigan hänniltä ja kauden jälkeen Silkeborg putosi 1. divisioonaan. Putoamisen jälkeen Jensen ilmoitti jättävänsä seuran ja lopettavansa 32 vuotta kestäneen valmennusuransa.


title: Jason Campbell

text: Jason Campbell (s. 31. joulukuuta 1981 Laurel, Mississippi) on yhdysvaltalainen amerikkalainen jalkapalloilija, pelipaikaltaan pelinrakentaja. Hän edustaa nykyisin NFL:ssä pelaavaa Cleveland Brownsia.


title: Jason Campbell

text: Washington Redskins varasi hänet vuoden 2005 NFL Draftissa ensimmäisellä kierroksella varausnumerolla 25. Hän pelasi yliopistossa Auburn Tigersissa. Redskinsit vaihtoivat Campbellin 24. huhtikuuta 2010 vahvistetussa vaihdossa vuoden 2012 NFL draftin neljännen kierroksen varaukseen Oakland Raidersien kanssa. Samana päivänä Campbell ja Raiders tekivät vuoden mittaisen sopimuksen. Raidersit hankkivat Campbellin korvaamaan NFL draftin vuoden 2007 ykkösvarauksen JaMarcus Russellin (pelinrakentaja), jonka sopimuksen seura myöhemmin purki.


title: NFL-kausi 2010

text: NFL-kausi 2010 oli järjestyksessään 91. National Football Leaguen, amerikkalaisen jalkapallon ammattilaisliigan, kausi. Liigan mestaruusottelun eli Super Bowlin voitti Green Bay Packers.


title: NFL-kausi 2010

text: Kausi alkoi 9. syyskuuta 2010 NFL Kickoff gamella Louisiana Superdomessa, ja runkosarjan viimeinen kierros pelattiin 2. tammikuuta 2011. alkoivat kuusi päivää myöhemmin, 8. tammikuuta ja päättyivät 23. tammikuuta. Loppuottelu Super Bowl XLV pelattiin 6. helmikuuta Cowboys Stadiumilla Arlingtonissa Teksasissa.


title: NFL-kausi 2010

text: Kauden alkaessa hallitseva mestari oli New Orleans Saints, joka oli voittanut Indianapolis Coltsin pistein 31–17 Sun Life Stadiumilla Floridassa pelatussa Super Bowl XLIV:ssä. Ottelut käytiin muuten samoilla stadioneilla kuin edellisellä kaudella, mutta New Jerseyssä New Meadowlands Stadium korvasi New York Giantsin ja New York Jetsin käyttämän Giants Stadiumin. Stadionilla on 82 500 istumapaikkaa, ja se on NFL:n toiseksi suurin stadion Washington Redskinsin kotistadionin FedEx Fieldin jälkeen.


title: NFL-kausi 2010

text: Kaudella 2010 pelattiin yksi "international series" -ottelu Yhdysvaltojen ulkopuolella: San Francisco 49ersin ja Denver Broncosin välinen ottelu pelattiin Wembley Stadiumilla Lontoossa 31. lokakuuta.


title: NFL-kausi 2010

text: NFL:n televisio-otteluilla oli paljon katsojia, sillä vuonna 2010 Yhdysvaltain 20 katsotuimmasta ohjelmasta 18 oli NFL-otteluita CBS, NBC tai Fox -kanavilla. Loppuottelu esitettiin Fox-kanavalla. Sitä seurasi Yhdysvalloissa keskimäärin 111 miljoonaa katsojaa, ja se oli Yhdysvaltojen kaikkien aikojen katsotuin televisio-ohjelma. Aiempi ennätyksen haltija oli Super Bowl XLIV, jolla oli keskimäärin 106 miljoonaa katsojaa.


title: NFL-kausi 2010

text: Kauden 2010-2011 merkittävin sääntömuutos NFL:ssä oli pelaajien palkkoja rajoittavan palkkakaton poistaminen. Tämä johtui siitä, että liiga ei ollut päässyt joukkueiden kanssa yhteisymmärrykseen uudesta työehtosopimuksesta. Koska liiga ei päässyt seuraavana keväänä sopimukseen uusista ehdoista, ryhtyivät joukkueet työsulkuun 11. marraskuuta 2011. Lakko kesti aina 25. kesäkuuta asti, jolloin liiga pääsi joukkueiden kanssa sopimukseen uudesta, 10 vuoden mittaisesta sopimuksesta. Työsulun takia jouduttiin näin ollen perumaan vain yksi ottelu, Pro Football Hall of Fame Game.


title: NFL-kausi 2010

text: Helmikuussa 2010 NFL julkaisi yhdessä North Texas Super Bowl Committeen kanssa Super Bowl XLV:n uuden logon. Vaikka logo vaihtuukin vuosittain, sen teema on sama kuin aiempina vuosina. Samalla NFL ja North Texas Super Bowl Committee ilmoittivat, että konferenssien voittajille myönnettävät palkinnot, Lamar Hunt Trophyn (AFC) js George Halas Trophyn (NFC), muotoillaan uudelleen ennen kauden alkua. Vanhat palkinnot esittivät puualustoilla olevia isoja A- ja N-kirjaimia, joiden ympärillä oli pelaajia pelaamassa. Uudet palkinnot taas on muotoiltu hopeasta amerikkalaisen jalkapallon muotoisiksi.


title: NFL-kausi 2010

text: NFL:n varaustilaisuus NFL Draft 2010 järjestettiin 22.–24. huhtikuuta 2010 Radio City Music Hallissa New York Cityssä. Tilaisuudessa varattiin yhteensä 255 pelaajaa. Tapahtuman televisioi ESPN ja ensimmäisellä varauskierroksella katsojia oli 7,29 miljoonaa, mikä teki siitä kaikkien aikojen katsotuimman varaustilaisuuden.


title: NFL-kausi 2010

text: Play-offeihin päässeiden joukkueiden runkosarjasijoitus konferenssissa on merkitty nimen eteen.


title: NFL-kausi 2010

text: Super Bowl XLV pelattiin 6. helmikuuta 2011 Cowboys Stadiumilla, Texasissa. Ottelussa kohtasivat Pittsburgh Steelers sekä Green Bay Packers. Green Bay voitti ottelun lukemin 31-25 ja saavutti näin historiansa neljännen Super Bowl-mestaruuden. Ottelun arvokkaimmaksi pelaajaksi valittiin joukkueen pelinrakentaja Aaron Rodgers.


title: NFL-kausi 2010

text: Kauden 2010-11 Pro Bowl -tähdistöottelu pelattiin 30. tammikuuta 2011 Aloha Stadiumilla, Havaijilla. Erittäin tylsäksi luonnehdittu ottelu päättyi lopulta NFC:n voittoon lukemin 55–41, joskin NFC johti ottelua parhaimmillaan lukemin 42–0. Ottelun arvokkaimmaksi pelaajaksi valittiin Washington Redskinsiä edustava DeAngelo Hall.


title: Tomb Raider

text: Tomb Raider on Core Designin kehittämä toimintaseikkailusarja, jonka kehitys on siirtynyt Crystal Dynamicsille. Sarja on suuren suosion myötä laajennut myös elokuviksi ja sarjakuviksi. Sarjan pääosassa on brittiläinen arkeologi ja aarteidenetsijä Lara Croft.


title: Tomb Raider

text: Ensimmäinen "Tomb Raider" -peli julkaistiin vuonna 1996, ja sen kehitti Core Design ja julkaisi Eidos Interactive. Pelin "" epäonnistumisen jälkeen Eidos siirsi sarjan tuotannon yhdysvaltalaiselle Crystal Dynamics -yhtiölle, joka julkaisi ensimmäisen "Tomb Raider" -pelinsä, "in" vuonna 2006.


title: Tomb Raider

text: Ensimmäinen "Tomb Raider" julkaistiin PlayStationille, Sega Saturnille ja Windowsille vuonna 1996. Se toimi yhtenä PlayStation-konsolin suosion kasvattajina 1990-luvun puolivälissä. "Tomb Raider" -peleissä on tarkoitus ohjata Lara Croftia erilaisissa vaarallisissa ympäristöissä.


title: Tomb Raider

text: "Tomb Raiderin" yleisimmät aseet ovat tuplapistoolit (jotka myös ovat Lara Croftin tavaramerkit) loputtomilla panoksillaan ja haulikko, joka on kaksoispistoolien rinnalla nähty jokaisessa "Tomb Raider" -sarjan pelissä.


title: Tomb Raider

text:
Listattujen pelien lisäksi "Tomb Raider" -nimellä on julkaistu muutama osa Game Boy Color ja Game Boy Advance -käsikonsoleille.
Angelina Jolie näyttelee "Lara Croftia" 2001 ja 2003 ilmestyneissä elokuvissa. Vuoden 2018 elokuvan pääroolissa on Alicia Vikander.Lara Croft esiintyi ensimmäisen kerran sarjakuvahahmona Top Cow Productionsin julkaiseman Witchblade-lehden sivuilla kyseisen lehden pääsankarittaren Sara Pezzinin rinnalla Michael Turnerin piirtämänä vuonna 1997. Varsinaisella "Tomb Raider" -nimikkeellä Top Cow Productions on julkaissut Laran omaa sarjakuvaa vuodesta 1999 lähtien. Viimeinen ja 50. sarjan osa julkaistiin vuonna 2004, tosin uusien sarjakuvien julkaisemisesta on huhuttu. Varsinaisen "Tomb Raider" -sarjakuvasarjan rinnalla julkaistiin myös muutamia extra-sarjakuvia, kuten esimerkiksi 12-osainen "Tomb Raider Journeys".


title: Nissan Navara

text: Nissan Navara on Nissanin vuodesta 1988 lähtien valmistama lava-automalli. Mallin nimi "Navara" tulee espanjalaisesta Navarran maakunnasta. Pohjois- ja Etelä-Amerikan markkina-alueilla autoa myydään nimellä Nissan Frontier.


title: Nissan Navara

text: Neljännen sukupolven Navaralla on sisarmallit Mercedes-Benz X-sarja ja Renault Alaskan, joiden erot alkuperäismalliin ovat lähinnä kosmeettisia.


title: Jimmy Howard

text:
James "Jimmy" Howard (s. 26. maaliskuuta 1984 Ogdensburg, New York, Yhdysvallat) on yhdysvaltalainen jääkiekkomaalivahti, joka torjuu Detroit Red Wingsissä.
Howard kävi vuodet 2002–2005 Mainen yliopistoa. Vuonna 2003 hänet valittiin Hockey Eastin vuoden tulokkaaksi ja seuraavana vuonna Howard trojui Hockey Eastin mestaruuden sekä valittiin arvokkaimmaksi pelaajaksi.


title: Jimmy Howard

text: Detroit Red Wings varasi Howardin toisella kierroksella numerolla #64 . Hän siirtyi joukkueen organisaatioon kaudeksi 2005–06. Howard sai tuolloin peliaikaa NHL:stä neljän ottelun verran ja AHL:n puolella hänet valittiin tulokkaiden tähdistöön. Seuraavan kerran hän pelasi NHL:ssä kaudella 2007–08 myös neljän ottelun verran. Howard pelasi samalla kaudella myös AHL:n tähdistöottelussa. Kaudella 2008–09 Howard pelasi yhden ottelun.


title: Jimmy Howard

text:
Kauden 2009–10 Howard aloitti Red Wingsin kakkosmaalivahtina. Hän teki läpimurron ja nousi kauden aikana ykkösmaalivahdiksi Chris Osgoodin ohi. Howard pelasi runkosarjassa 63 ottelua torjuntaprosentilla 92.4. Hän oli ehdolla vuoden tulokkaalle annettavan Calder Memorial Trophyn voittajaksi., mutta palkinto meni Buffalo Sabresin puolustaja Tyler Myersille.
Howard torjui Yhdysvalloille alle 18-vuotiaiden maailmanmestaruuden vuonna 2002. Hänellä oli kisojen paras torjuntaprosentti (95.4) ja päästettyjen maalien keskiarvo (1.33). Howard pelasi myös alle 20-vuotiaiden MM-kilpailuissa 2003, mutta jäi ilman mitalia. Howard edusti Yhdysvaltoja myös jääkiekon MM-kilpailuissa vuonna 2017.


title: Peter von Biron

text: Peter von Biron (15. helmikuuta 1724 – 13. tammikuuta 1800) oli Kuurinmaan herttuakunnan viimeinen herttua. Hän hallitsi vuosina 1769–1795.


title: Peter von Biron

text: Von Biron syntyi Jelgavan () kaupungissa, joka oli tuolloin herttuakunnan hallinnollinen keskus. Hän oli Ernst Johann von Bironin ja Benigna von Trothan lapsi. Hänestä tuli Kuurinmaan herttua isänsä jälkeen vuonna 1769. Hän kuitenkin luovutti vuonna 1795 kaiken vallan ja hänelle henkilökohtaisesti kuuluneet maat Venäjän keisarille. Vuonna 1796 hän sai korvaukseksi luovuttamistaan maista 100 000 taaleria. Rahoilla hän osti palatsin Berliinin pääkadun Unter den Lindenin varrelta ja myöhemmin linnan, joka sijaitsi nykyisen Tierpark Berlinin kohdalla. Vuonna 1786 hän osti Żagańin herttuan arvon eräältä tšekkiläiseltä ylimystösuvulta. Vuonna 1800 hän kuoli puolalaisessa Jeleniówin pikkukaupungissa.


title: Peter von Biron

text: Peter von Biron oli aluksi kahdessa lapsettomassa suhteessa, mutta naituaan baltiansaksalaisen Dorothea von Medemin vuonna 1779 hän sai yhteensä kuusi lasta, joista kaksi kuoli synnytyksessä. Lapset olivat:


title: Punalehtiruusu

text: Punalehtiruusu ("Rosa glauca") on Keski-Euroopan vuoristoalueilta kotoisin oleva kesävihanta ruusulaji, jota kasvatetaan yleisesti puutarhojen koristepensaana.


title: Punalehtiruusu

text: Punalehtiruusu on 1–3 metriä korkea, juurivesaton pensas, jolla on siirottavat, hennot haarat. Sen haararanka on nuorena sinihärmäinen mutta muuttuu vanhemmiten ruskeanpunaiseksi. Suorat tai hieman käyrät piikit ovat hennohkot ja sijaitsevat pareittain kasvin nivelissä. Lehtilavat muodostuvat 5–9 lehdykästä ja niiden tyvessä on kapeakärkiset korvakkeet. Soikean- tai puikeanmuotoiset lehdykät ovat sahalaitaiset, 2–4,5 senttiä pitkät ja punertavan sinivihreät.


title: Punalehtiruusu

text: Punalehtiruusu kukkii kesä–elokuussa. Sen kukat ovat yksittäiset tai muodostavat kukintoja, joissa on 2–5 kukkaa. Kukan teriö on ruusunpunainen ja 3–4 senttiä leveä. Kukkaperä on yleensä kalju, mutta joskus myös nystykarvainen. Pitkät, kapeat verholehdet ovat kaljut ja ehytlaitaiset, ja niiden tyvessä on joskus nauhamaisia, pystyjä lisäkkeitä. Lähes pallomaiset, kaljut kiulukat ovat punaiset ja 1,5 senttiä leveät. Kiulukoiden kypsyttyä verholehdet karisevat pois.


title: Punalehtiruusu

text: Punalehtiruusu kasvaa luonnonvaraisena Ranskassa ja Saksassa. Sitä esiintyy koristepensaana ja viljelmiltä karanneena vieraslajina lähes koko Suomessa pohjoisinta Lappia lukuun ottamatta.


title: Punalehtiruusu

text: Punalehtiruusu viihtyy boreaalisella vyöhykkeellä kuivahkoissa, keskiravinteisissa vuoristometsissä ja -pensaikoissa.


title: Viru Keskus

text: Viru Keskus on Tallinnassa sijaitseva kauppakeskus, joka sisältää yli sata liikettä. Kauppakeskuksessa on liikepinta-alaa 32 000 m², ja keskuksen liikkeet ovat avoinna päivittäin kello 9–21. Keskukseen kuuluu muun muassa vaateliikkeitä, ravintoloita, pikaruokapaikkoja ja kahviloita. Keskuksen osoite on Viru väljak 4.


title: Little Creatures

text: Little Creatures on yhdysvaltalaisen Talking Heads -yhtyeen kuudes albumi, joka ilmestyi vuonna 1985.


title: Little Creatures

text: Albumin musiikin tyyli poikkeaa melko olennaisesti yhtyeen aiemmasta tuotannosta: se on vanhaan punkvetoisuuteen verrattuna poptyylisempää ja saanut vaikutteita myös mm. amerikkalaistyylisestä rockista ja countrymusiikista.


title: Craig Adams (jääkiekkoilija)

text: Craig D. Adams (s. 26. huhtikuuta 1977 Seria, Brunei) on uransa päättänyt kanadalainen jääkiekkoilija. Adamsin vahvuuksiin kuului puolustuspelaaminen ja energisyys. Hän pelasi useimmiten "agitaattorina" nelosketjussa ja osasi pelata sekä keskellä että laidassa. Adams on kaksinkertainen Stanley Cup -voittaja.


title: Craig Adams (jääkiekkoilija)

text: Adams on NHL-historian ainoa Bruneissa syntynyt pelaaja, mutt hänellä ei ole maan kansalaisuutta.


title: Craig Adams (jääkiekkoilija)

text: Adams syntyi Bruneissa, mutta kasvoi Calgaryssä, Kanadassa. Hän kävi vuodet 1995–1999 Harvardin yliopistoa. Hartford Whalers varasi hänet numerolla 223 yliopistosarjan tulokaskauden 1995–96 jälkeen. Kausi 1997–98 Adamsilla jäi lyhyeksi olkapäävamman takia.


title: Craig Adams (jääkiekkoilija)

text: Hartford Whalers muutti nimensä Carolina Hurricanesiksi vuonna 1997 ja joukkue muutti Raleighiin. Kaudeksi 1999–00 Adams siirtyi Hurricanesin organisaatioon, mutta debytoi NHL:ssä kaudella 2000–01. Hän pelasi 44 ottelua runkosarjassa tehoin 1+0=1. Ensimmäisen kokonaisen NHL-kautensa Adams pelasi kaudella 2002–03. Hänen työsulkukautensa kului Italian Serie A:n HC Milano Vipersissa, jossa Adams voitti Italian mestaruuden.


title: Craig Adams (jääkiekkoilija)

text: Elokuussa 2005 Adams siirtyi vapaana agenttina Mighty Ducks of Anaheimiin, mutta hänet kaupattiin takaisin Hurricanesiin NHL-kauden kynnyksellä lokakuussa 2005. Vaihdossa Mighty Ducks sai Bruno St. Jacquesin. Vaikka Adamsin piti hakea kauden aikana myös pelituntumaa AHL-joukkue Lowell Lock Monstersista 13 ottelun ajan, niin hän teki henkilökohtaisen yhden kauden piste-ennätyksensä NHL:ssä. Adams teki 67 ottelussa tehot 10+11=21. Kauden päätteeksi hän voitti Stanley Cupin. Tammikuussa 2008 Adams kaupattiin Chicago Blackhawksin riveihin. Kaudella 2008–09 Blackhawks asetti hänet siirtolistalle, josta Pittsburgh Penguins nappasi hänet siirtorajan kynnyksellä maaliskuussa 2009. Samana keväänä Adams voitti toisen Stanley Cupinsa. Kesällä 2009 hän teki Penguinsin kanssa kaksivuotisen jatkosopimuksen.


title: Craig Adams (jääkiekkoilija)

text: Adams päätti uransa keväällä 2015.


title: Michel Estevan

text: Michel Estevan (s. 28. syyskuuta 1961) on ranskalainen jalkapallovalmentaja ja entinen puolustaja. Kesästä 2016 lähtien hän on toiminut LB Châteauroux'n päävalmentajana.


title: Michel Estevan

text: Estevan aloitti jalkapalloilijan uransa AC Arles'n joukkueessa 1978. Juniorina oppinsa FC Tarascon'ssa ammentanut puolustaja siirtyi kaksi vuotta myöhemmin pääsarjassa pelanneeseen Nîmes Olympiqueen, mutta seura putosi Division 2:een jo seuraavana vuonna. Hän palasi takaisin AC Arles'en 1982. Hän ei enää tämän jälkeen pelannut Ranskan korkeimmalla sarjatasolla ja lopetti uransa pienen Stade Beaucairois'n pelaajavalmentajana vuonna 1994.


title: Michel Estevan

text: Valmennusuransa Estevan aloitti 1991 Stade Beaucairois'n pelaajavalmentajana. Lopetettuaan aktiiviuransa 1994 hän jatkoi edelleen seuran päävalmentajan tehtävissä. Pitkä pesti Ranskan amatöörisarjassa (CFA) pelanneessa seurassa päättyi kaudella 2001/02 nousuun Nationaliin. Menestyskauden jälkeen Estevan siirtyi FC Martigues'n peräsimeen ja johdatti seuran Nationalin viidenneksi. Lisäksi hänen johdollaan Martigues eteni Coupe de Francessa aina puolivälieriin saakka kaudella 2002/03. Talousvaikeuksien vuoksi seura kuitenkin pudotettiin kauden jälkeen CFA:han ja Estevan jätti tehtävänsä kauden jälkeen. Hän palasi seuran päävalmentajaksi vielä helmikuussa 2004, mutta sai lähteä jo saman vuoden marraskuussa.


title: Michel Estevan

text: Vuonna 2005 Estevan palasi entiseen seuraansa AC Arles'een päävalmentajaksi. Hänen johdollaan seura nousi keväällä 2006 CFA2:sta CFA:han ja seuraavana vuonna amatöörimestarina Nationaliin. Debyyttikausi kolmannella sarjatasolla päättyi kahdeksanteen tilaan, mutta jo kaudella 2008/09 Estevan johdatti joukkueensa kolmanneksi ja nousuun Ligue 2:een.


title: Michel Estevan

text: Kaudella 2009/10 Estevan jatkoi Arles'n kanssa loistavia otteita ja nosti seuran kauden päätteeksi liigaan ensimmäistä kertaa Arles'n historiassa. Joulukuussa 2009 hänet palkittiin Ligue 2:n vuoden valmentajana. Menestyksestä ja historiallisesta liiganoususta huolimatta seurajohto päätti yhteistyön Estevan'n kanssa kesäkuun lopussa. Muutama päivä myöhemmin seurajohto kuitenkin ilmoitti Estevan'n kanssa käytyjen keskustelujen jälkeen, että valmentaja jatkaa seurassa.


title: Michel Estevan

text: Syyskuun puolivälissä 2010 AC Arles ilmoitti, että päävalmentaja Estevan on siirretty toistaiseksi sivuun valmentajan tehtävistä. Hänen asemansa ratkaistaan lopullisesti 18. syyskuuta pelatun Olympique Marseille -ottelun jälkeen. Estevan'n johdolla Arles on hävinnyt kaikki kauden liigaottelut. Lopulta hänet erotettiin ja seuraajaksi palkattin bosnialainen Faruk Hadžibegić.


title: Michel Estevan

text: Estevan palasi valmennsutehtäviin vuoden 2011 alussa, kun Ligue 2:n keskikastissa majaileva US Boulogne palkkasi hänet päävalmentajaksi. Estevan ei onnistunut enää nostamaan seuraa nousutaisteluun, vaan sijoitus oli kahdeksas. Kausi 2011/12 alkoi Boulognen osalta surkeasti ja lopulta Estevan sai potkut lokakuussa 2011 seuran majaillessa 10 kierroksen jälkeen sarjan toiseksi viimeisenä.


title: Michel Estevan

text: Kesällä 2012 Estevanista tuli Nationalissa pelanneen Fréjus-Saint-Raphaëlin päävalmentaja. Debyyttikaudellaan Estevan luotsasi Fréjus-Saint-Raphaëlin sarjassa neljänneksi ja nousu Ligue 2:een jäi vain pisteen päähän. Seuraavilla kausilla seuran sijoitus painui sarjan keskikastiin ja Estevan jätti seuran kesällä 2015.


title: Michel Estevan

text: Kesäkuussa 2016 Estevan palasi valmennustehtäviin, kun hänestä tuli LB Châteauroux'n päävalmentaja.


title: Belogorsk

text: Belogorsk (venäjäksi Белого́рск) on kaupunki Amurin alueella Venäjällä. Kaupungissa asui vuoden 2010 väestönlaskennan mukaan runsas 68 tuhatta henkeä.


title: Belogorsk

text: Neuvostoliiton aikaisen, vuoden 1989 väestönlaskennan mukaan kaupungin väestöstä 89,7 % oli venäläisiä, 6,1 % ukrainalaisia, 1,2 % valkovenäläisiä ja 0,6 % tataareja.


title: Belogorsk

text: Euroopan puolelta saapuneet venäläiset uudisasukkaat perustivat "Aleksandrovskojen" (Алекса́ндровское) kylän vuonna 1860. Lähellä sijaitsi Botškarevkan (Бочкаревка) kylä. Kylät kasvoivat 1913 rakennetun Siperian radan vaikutuksesta. Vuonna 1923 kylät yhdistettiin ja uuden kaupungin nimeksi tuli "Aleksandrovsk" (Алекса́ндровск). Vuonna 1931 kaupunki uudelleennimettiin "Krasnopartizanskiksi" (Краснопартиза́нск) ja 1936 "Kuibyševka Vostotšnajaksi" (Ку́йбышевка Восто́чная). Nykyisen nimensä kaupunki sai vuonna 1957.


title: Belogorsk

text: Belogorsk on niin ruoka- kuin rakennusteollisuudenkin keskus. Elintarviketeollisuus on kaupungille tärkeää, samoin huonekalujen, betonin ja asfaltin valmistus. Kaupunki on myös sotilaallisesti tärkeä.


title: Belogorsk

text: Belogorskissa on muun muassa elokuvateatteri ja viisi kirjastoa. Kaupungissa on myös kauppakorkeakoulu, taidelukio ja kolme musiikkikoulua lapsille.


title: Sukkula Venukseen

text: Sukkula Venukseen on laulaja Kikan hittikappale. Se on julkaistu albumilla "Kikka 3" vuonna 1991 ja myös vinyylisinglenä 1990. Kappaleen on säveltänyt Veikko Samuli ja sanoittanut Juha Vainio salanimillä Inari Katramo ja Kirsi Sunila. Kikka osallistui kappaleella vuoden 1990 Syksyn sävel -laulukilpailuun ja sijoittui kolmanneksi. Laulun teksti oli Juha Vainion viimeisimpiä ennen tämän kuolemaa.


title: Sukkula Venukseen

text: Kappale "Sukkula Venukseen" julkaistiin remix-singlenä vuonna 1995. Singlen toisena kappaleena on remixversio laulajan kappaleesta "Mä haluun viihdyttää".


title: Linas Kleiza

text: Linas Kleiza (s. 3. tammikuuta 1985 Kaunas, Liettuan SNT, Neuvostoliitto) on liettualainen koripalloilija.


title: Linas Kleiza

text: Kleiza pelasi yliopistokoripalloa Missourin yliopistossa vuosina 2003–2005. Viimeisellä yliopistokaudellaan hän teki 16,1 pistettä ottelua kohden. Kleiza osallistui vuoden , jossa Portland Trail Blazers varasi hänet ensimmäisellä kierroksella. Seura myi Kleizan kuitenkin eteenpäin Denver Nuggetsille, jota Kleiza edusti seuraavat neljä kautta. NBA-kausi 2007–2008 oli hänen paras tilastojen valoissa. Kaudella Kleiza teki pisteitä keskimäärin 11,1 ja otti 4,2 levypalloa ottelua kohden. Elokuussa 2009 Kleiza siirtyi Olympiakosiin kaksivuotisella sopimuksella. Seuran paidassa hän pelasi myös Euroliigaa, jonka pistekuninkuuden hän voitti kaudella 2009–2010. Heinäkuussa 2010 Kleiza teki paluun NBA:han siirtyen Toronto Raptorsiin. Kolmen pelikauden jälkeen hän siirtyi takaisin Eurooppaan, jossa hän teki sopimuksen turkkilaisen Fenerbahçen kanssa.


title: Brooks Laich

text: Brooks Laich (s. 23. kesäkuuta 1983 Wawota, Saskatchewan, Kanada) on kanadalainen jääkiekkoilija, joka edustaa NHL-seura Toronto Maple Leafsia. Hän osaa pelata sekä keskellä että laidassa. Laichin vahvuuksiin kuuluu hyvin monipuolinen pelaaminen.


title: Brooks Laich

text: Laich siirtyi Saskatchewanin paikallisesta juniorisarjasta WHL-joukkue Moose Jaw Warriorsiin kaudeksi 2000–2001. Tulokaskauden jälkeen Ottawa Senators varasi hänet kesällä varaustilaisuuden 193:ntena pelaajana. Kolmannella WHL-kaudellaan Seattle Thunderbirdsissä Laich valittiin WHL:n läntisen konferenssin tähdistökentälliseen. Hän oli tehoilla 41+53=94 WHL:n pistepörssin viides.


title: Brooks Laich

text: Kaudeksi 2003–2004 Laich siirtyi Ottawa Senatorsin organisaatioon. Hän pelasi Senatorsissa vain yhden ottelun, kunnes Laich kaupattiin kesken kauden Washington Capitalsiin vaihdossa Peter Bondraan. Capitalsissa hän pelasi kauden aikana neljä ottelua, ja sai niissä yhden syöttöpisteen.


title: Brooks Laich

text: Kaudella 2005–2006 Laich pelasi tulokaskautensa NHL:ssä ja onnistui vakiinnuttamaan paikkansa vakituisessa kokoonpanossa. Hän teki 73 ottelussa tehot 7+14=21. Laich vahvisti keväällä 2006 myös farmijoukkue Hershey Bearsia, jossa hän voitti AHL:n mestaruuden, Calder Cupin. Kesällä 2008 Laich teki kolmivuotisen 6,1 miljoonan dollarin arvoisen jatkosopimuksen Capitalsiin. Hän teki kaudella 2009–2010 uuden henkilökohtaisen piste-ennätyksensä 25+34=59 ja oli joukkueensa viidenneksi paras pistemies.


title: Brooks Laich

text: Laich edusti Kanadaa vuoden 2010 MM-kilpailuissa. Hän on aiemmin pelannut myös alle 20-vuotiaiden MM-kilpailuissa vuonna 2003, jolloin Laich voitti hopeaa.


title: Ove Christensen

text: Ove Christensen (s. 26. maaliskuuta 1950) on tanskalainen jalkapallovalmentaja. Hän on tehnyt pitkän uran tanskalaisessa jalkapallossa. Viimeksi hän on valmentanut Vendsysseliä.


title: Ove Christensen

text: Christensen on tehnyt pitkän valmennusuran niin miesten kuin naistenkin jalkapallossa. Hän aloitti 1982 Brønderslevin päävalmentajana. Parin miesten alasarjojen seuroissa vietetyn vuoden jälkeen hän siirtyi 1985 naisten pääsarjaseura Fortuna Hjørringin peräsimeen. Hän valmensi seuraa kolme vuotta, kunnes siirtyi Nørresundby BK:hon. Hän palasi Fortunan päävalmentajaksi 1994 ja luotsasi seuran kahteen naisten Tanskan mestaruuteen.


title: Ove Christensen

text: Viggo Jensenin saatua potkut Viborg FF:stä 1995 jatkoi Christensen uraansa jälleen miesten jalkapallon parissa. Hän valmensi seuraa neljä vuotta ja sai pitää paikkansa, vaikka VFF putosikin Tanskan superliigasta kaudella 1996/97. Visiitti ykkösdivisioonassa jäi kuitenkin yhteen kauteen ja Christensen valmensi seuran jälleen pääsarjassa kahdeksanneksi 1998/99. Tämän jälkeen hän siirtyi Tanskan jalkapalloliiton palvelukseen ja toimi vuoden alle 17- ja 18-vuotiaiden maajoukkuevalmentajana.


title: Ove Christensen

text: Maajoukkuepestinsä jälkeen Christensen valmensi pääsarjassa Aarhus GF:ää ja Akademisk Boldklubia kunnes palasi 2003 Viborgin peräsimeen. Toisella yrittämällä parhaaksi sijoitukseksi jäi kauden 2005/06 neljäs sija Tanskan liigassa. Maaliskuussa 2007 Christensen palasi valmennustehtäviin Vejle BK:n päävalmentajana. Christensenin ensimmäinen ottelu Vejle-valmentajana oli hänen uransa 307. pääsarjaottelu valmentajana ja näin Christensenistä tuli eniten liigaotteluita Tanskassa valmentanut valmentaja. Hän ei onnistunut pelastamaan Vejleä putoamiselta liigasta, mutta sai jatkaa tehtävissään. Visiitti ykkösdivisioonassa jäikin yhteen kauteen. Paluu pääsarjaan ei kuitenkaan sujunut seurajohdon mielestä riittävän menestyksekkäästi ja Christensen sai potkut maaliskuussa 2009.


title: Ove Christensen

text: Lokakuussa 2009 Christensen palasi valmennustehtäviin allekirjoitettuaan loppukauden kattavan sopimuksen liigan hännille juuttuneen Randers FC:n kanssa. Christensen piiskasi Randersin hyvään vauhtiin ja ennätyksellisen 16 ottelun tappiottoman putken myötä joukkue säilytti lopulta paikkansa Tanskan liigassa. Toukokuussa 2010 hän allekirjoitti vuoden jatkosopimuksen seuran kanssa. Kaudella 2010/11 Randers hyytyi jälleen liigan häntäpäähän ja lopulta Christensen sai potkut huhtikuun lopulla 2011.


title: Ove Christensen

text: Kesäkuussa 2011 Christensen palasi Viborg FF:n päävalmentajaksi tavoitteena nostaa seura takaisin Tanskan pääsarjatasolle. Nousutavoite täyttyi kauden 2012/13 päätteeksi, kun Viborg voitti Tanskan 1. divisioonan mestaruuden. Christensenin johdolla Vibrog taisteli sijoituksista Tanskan liigan häntäpäässä kaudella 2013/14. Christensen erosi yllättäen seuran peräsimestä tammikuun alussa 2014.


title: Ove Christensen

text: Kesällä 2014 Christensenistä tuli 1. divisioonassa pelanneen Vendsysselin päävalmentaja. Kokeneen Christensenin johdolla seura sijoittui kaudella 2014/15 sarjassa neljänneksi, mikä on seuran historian paras sijoitus. Kaudella 2015/16 joukkue taisteli jopa noususta pääsarjaan, mutta kevätkauden heikot esitykset johtivat lopulta Christensenin lähtöön seurasta huhtikuussa 2016.


title: Robert C. Baker

text: Robert C. Baker (29. joulukuuta 1921 Lansing, New York – 13. maaliskuuta 2006) oli yhdysvaltalainen keksijä, elintarviketieteilijä ja Cornell Universityn professori, joka kehitti kananugetit ja teki yli 40 muuta siipikarjaan liittyvää keksintöä. Baker julkaisi kananugetti-reseptinsä 1950-luvulla patentoimattomana akateemisena tutkimuksena. Baker vietti koko akateemisen uransa (1957–1989) Cornellin yliopistossa.


title: Lumikki (maakaasukenttä)

text: Lumikki () on maakaasukenttä, joka sijaitsee Barentsinmerellä, noin 140 kilometrin päässä Norjan Hammerfestin kaupungista. Snøhvit nimellä kutsutaan myös koko hanketta, joka sisältää kaksi vierekkäistä, Albatrossin ja Askeladdenin kentät.


title: Lumikki (maakaasukenttä)

text: Arvioitu hyödynnettävissä oleva varanto alueella on 193 miljardia kuutiometriä maakaasua, 113 miljoonaa barrelia kevytöljyä ja 5,1 miljoonaa tonnia nestemäistä kaasua (NGL). Alueella on 21 porausreikää. Hanketta operoi Statoil kuuden lisenssin omistavan yhtiön puolesta:Kaasukenttä on löydetty vuonna 1984 ja suunnitelmat alueen luonnonvarojen hyödyntämiseksi esiteltiin Statoilin puolesta vuonna 2001. Suunnitelman mukaisesti kaasukentältä johdettiin merenalainen, 680 mm paksuinen maakaasuputki, 168 kilometrin päähän Melkøyan saarelle, Hammerfestin edustalle. Maakaasu Snøhvitin kentältä käytetään nesteytetyn maakaasun (LNG) tuottamiseen. Kokonaiskustannuset hankkeen hyödyntämiseksi ovat olleet noin 34,5 miljardia Norjan kruunua. LNG-jalostamo tuottaa noin 920 000 tonnia hiilidioksidipäästöjä vuosittain, joka nostaa Norjan kokonaispäästöjä lähes kaksi prosenttia.


title: Lumikki (maakaasukenttä)

text: Vuosittainen vientikapasiteetti on 5,75 miljoonaa kuutiometriä maakaasua, 747 000 tonnia tiivistettyä ja 247 000 tonnia nestekaasua (LPG). Tuotantoyhtiö on solminut pitkäaikaiset toimitussopimukset espanjalaisen Iberdrolan ja yhdysvaltalaisen El Pason kanssa.


title: Lumikki (maakaasukenttä)

text: Alueen hyödyntäminen on aiheuttanut Norjassa poikkeuksellisen kiivaan poliittisen keskustelun, sillä kyseessä on ensimmäinen Barentsinmeren alueen hanke. Ympäristöjärjestöt, kuten Natur og Ungdom ja Bellona ovat kritisoineet, että Barentsinmeri on liian herkkä alue öljyn ja kaasun tuottamiseen sekä Melkøyan kaasuntuotantolaitos kasvattaa dramaattisesti Norjan hiilidioksidipäästöjä. Kesällä 2002 Natur og Ungdomin mielenosoittajat pidätettiin estettyään Melkøyan kaasuntuotantolaitoksen rakennustyöt kymmenen päivän ajaksi.


title: Hisaichi Terauchi

text: Kreivi Hisaichi Terauchi (s. 8. elokuuta 1879 - k. 12. kesäkuuta 1946) oli Keisarillisen Japanin armeijan marsalkka toisessa maailmansodassa.


title: Hisaichi Terauchi

text: Terauchi syntyi Yamaguchin prefektuurissa ja oli Japanin pääministeri Terauchi Masataken vanhin poika. Hän valmistui Keisarillisen Japanin armeijan sotilasakatemiasta vuonna 1900 ja palveli Venäjän-Japanin sodassa.


title: Hisaichi Terauchi

text: Sodan jälkeen Terauchi meni armeijan henkilöstökouluun ja valmistui 1909. Hän vietti aikaa sotilasasiamiehenä Saksassa ja työskenteli lehtorina kadettikoulussa. Vuonna 1919 hän sai arvonimen ""hakushaku"" "Kazoku"-arvojärjestelmän mukaan ja hänet ylennettiin everstiksi. Terauchista tuli kenraalimajuri 1924.


title: Hisaichi Terauchi

text: Terauchi nimitettiin Japanin korealaisen armeijan kansliapäälliköksi vuonna 1927. Saatuaan ylennyksen kenraaliluutnantiksi 1929 hän sai komennuksen viidenteen jalkaväkidivisioonaan, mutta hänet siirrettiin myöhemmin 4. jalkaväkidivisioonaan. Vuonna 1934 Terauchi nimitettiin Japanin taiwanilaisen armeijan komentajaksi.


title: Hisaichi Terauchi

text: Lokakuussa 1935 Terauchi nimitettiin "täydeksi" kenraaliksi. Helmikuun 26. päivän välikohtauksenn jälkeen armeija valitsi hänet Japanin sotaministeriksi, mikä aiheutti ristiriitaa Japanin parlamentissa sotilas- ja siviilipuoluiden välille.


title: Hisaichi Terauchi

text: Terauchi komensi Japanin Pohjois-Kiinan alueen armeijaa heti Kiinan-Japanin sodan jälkeen. Hänet palkittiin ensimmäisen luokan "nousevan auringon" (Kyokujitsu shō) palkinnolla vuonna 1938. 1941 Terauchi siirrettiin komentamaan eteläistä armeijan retkikuntaa. Pian sen jälkeen hän alkoi tehdä sotasuunnitelmaa amiraali Yamamoto Isorokun kanssa Tyynenmeren sotaa varten.


title: Hisaichi Terauchi

text: Kaakkois-Aasian valloituksen johtamisen jälkeen Terauchi vahvisti päämajaansa Singaporessa. Hänet ylennettiin sotamarsalkaksi 6. kesäkuuta 1943. Vuotta myöhemmin toukokuussa hän muutti Filippiineille. Kun alue muuttui vaaralliseksi hän vetäytyi Saigoniin Ranskan Indokiinaan. Kuullessaan Burman menetyksestä hän kärsi aivohalvauksesta toukokuussa 1945.


title: Hisaichi Terauchi

text: Terauchi luovutti perheensä perintökalun, "wakizashi"n eli lyhyen miekan, lordi Mountbattenille Saigonissa 1945. Miekka melkein aiheutti diplomaattisen selkkauksen 1980-luvun puolessa välissä kun kuningataräiti Elisabet halusi asettaa sen näkyvälle paikalle hänen ja kruununprinssi Naruhiton illallisella. Kuningatar kuitenkin esti miekan esillepanon.


title: Hisaichi Terauchi

text: Terauchin hauta sijaitsee Singaporessa.


title: Klometiatsoli

text: Klometiatsoli eli kloorimetiatsoli ("5-(2-kloorietyyli)-4-metyylitiatsoli") on lääkeainevalmiste, joka on läheistä sukua B1-vitamiinille. Sitä käytettiin Suomessa ainakin 1970- ja 1980-luvulla, joidenkin viittausten mukaan vielä edelleen laitoshoidossa oleville. Klometiatsolin kauppanimi on "Heminevrin". Sen valmistaja oli Astra Läkemedel, Södertälje, Ruotsi.


title: Klometiatsoli

text: Klometiatsolin etuina pidettiin sen aiheuttamaa nopeaa ja voimakasta sedaatio-ominaisuutta. Sen myös katsottiin aiheuttavan vähäisemmissä määrin riippuvuutta joihinkin muihin samaan aikaan markkinoilla olleisiin rauhoittaviin lääketuotteisiin verrattuna. Näistä ongelmallisin ryhmä on ollut barbituraatit. Myöhemmin kuitenkin todettiin klometiatsolinkin oleva addiktoiva lääkeaine. Brittiläisen rock-yhtye The Whon rumpali, Keith Moon menehtyi klometiatsolin yliannostukseen.


title: Klometiatsoli

text: Klometiatsolilla hoidettiin muun muassa vanhusten dementoitumiseen liittyviä levottomuus- ja sekavuustiloja sekä unettomuutta. Alkoholistien krapula-tiloja sekä alkoholin käyttöön liittyviä vieroitusoireita hoidettiin myös "Heminevrin"illä. Niin ikään hoitokategoriaan kuuluivat delirium tremens, status epilepticus, sekä muunlaiset delirium-tilat (ei alkoholin aiheuttamat). Klometiatsolia voitiin annostella tablettimuodon ohella myös suonensisäisinä eli intravenoosisti ruiskeina taikka infuusioliuoksina. Lääkemikstuurassa oli vaikuttavaa ainetta 50 mg/ml ja infuusioliuoksessa 8 mg/ml.


title: Klometiatsoli

text: Tablettimuotoisen lääkkeen annosvahvuuksina ovat olleet: 300 mg (0,3g) sekä 500 mg (0,5g), mahdollisesti myös 1 000 mg (1g) ja 2 000 mg (2g).


title: Klometiatsoli

text: Ainakin Saksassa ja Sveitsissä, mahdollisesti myös Suomessa klometiatsolia on saatavilla erityisluvallisena valmisteena (Distraneurin tabletti ja oraaliliuos). Käyttöindikaatioina ovat Delirium Tremens sekä geriatriset agitaatio- ja sekavuustilat.


title: Klometiatsoli

text: Klometiatsolin sivuvaikutuksina mainittiin olevan alkavan nuhan tapainen pistely tai nipistely nenässä, sekä joskus vatsavaivat. Alkoholisteilla esitettiin olevan suurta taipumusta klometiatsolin väärinkäytölle, mutta toisaalta vaarallisen yliannostuksen vaaran väitettiin olevan vähäisen. Vaikealle asteelle, eli pitkälle edenneessä maksakirroosissa on klometiatsolin hajaantuminen elimistössä estynyt, ja se tekee lääkkeen hyötyosuudesta jopa 10-kertaisen normaaliin verraten.


title: Klometiatsoli

text: Terveyden ja hyvinvoinnin laitos THL määrittelee klometiatsolin päihdekoodilla nro 314, vuoden 2012 spesifikaatioitten mukaisesti.


title: Līvli (lehti)

text: Līvli on Latviassa ilmestyvä sanomalehti. Lehti oli alun perin liivinkielinen, mutta nykyisin pääosa sen artikkeleista on latviaksi. Lehden alkuperäinen tarkoitus oli toimia tietokanavana liiviläisille heihin liittyvissä asioissa. Lehdessä julkaistiin myös liivinkielisiä runoja, sekä muita tekstejä.


title: Līvli (lehti)

text: Līvli-lehdeden paino aloitettiin Jelgavassa vuonna 1931. Silloin lehden päätoimittajana toimi Andrejs Štālers. Vuotta myöhemmin painopaikka siirettiin Mazirbeen ja päätoimittajaksi tuli Korli Stalte. Suomesta käsin lehden painoa tukivat merkittävissä määrin heimo-aatteen kannattajat. Vuodesta 1934 Latvian viranomaiset vaativat lehden artikkelien kääntämistä myös latviaksi, sillä he olivat huolissaan mahdollisesta kansankiihotuksesta. Tämä johti noin puolenvuoden pituiseen taukoon lehden painamisessa. Latvian viranomaiset peruivat määräyksensä vuonna 1937. Lehden toiminta loppui vuonna 1939, kun Korli Stalte muutti baltiansaksalaisen vaimonsa ja tyttärensä kanssa Saksaan Adolf Hitlerin kehotettua baltiansaksalaisia lähtemään Baltiasta.


title: Līvli (lehti)

text: Līvli aloitti toimintansa uudelleen vuonna 1992. Lehden päätoimittajina ovat toimineet Gundega Blumberga ja Baiba Šuvcāne. Lehdessä on ilmestynyt muutaman kerran liivinkielinen versio, mutta yleensä sen kaikki tekstit ovat latviaksi. Lehti on ilmestynyt satunnaisesti muutaman kerran vuodessa. Lehdessä ilmestyy artikkeleita liiviläisiin liittyvitä asioista, kuten tutkimuksista tai tapahtumista. Lehden yksi tarkoitus on kirjata muistiin liiviläisten nyky historiaa. Lehti saa rahallista tukea Latvian valtiolta.


title: Sandō

text: Sandō (, ”kulkutie”) tarkoittaa japanilaisessa arkkitehtuurissa joko šintolaiselle pyhäkölle tai buddhalaiselle temppelille johtavaa tietä. Sen alkupisteessä on yleensä pyhäkön tapauksessa šintolainen "torii" ja temppelin tapauksessa buddhalainen "sanmon", portti, joka toimii merkkinä siirtymisestä pyhäkön tai temppelin alueelle. Tien varrella voi olla myös esimerkiksi kivilyhtyjä tai muita koristeita.


title: Sandō

text: Sandō-tietä voidaan kutsua nimellä "omote-sandō" (, ”etu-sandō”), jos se toimii pääsisäänkäyntinä, tai nimellä "ura-sandō" (, ”taka-sandō”), jos sisäänkäynti on toissijainen. Tokion kuuluisa Omotesandōn alue on esimerkiksi saanut nimensä läheiseltä Meiji-jingūn pyhäkölle johtavalta tieltä. Alueella oli aiemmin myös "ura-sandō".


title: Lessepsin metroasema

text: Lesseps on Barcelonan metron linjan 3 asema. Se sijaitsee ranskalaisen Ferdinand de Lessepsin mukaan nimetyn Plaça de Lesseps -aukion alla Gràcian alueella. Asema avattiin vuonna 1924 ja se on siten yksi järjestelmän vanhimmista. Uusien linjojen 9 ja 10 laiturit ovat tällä hetkellä rakenteilla.


title: Kyle Cumiskey

text: Kyle Cumiskey (s. 2. joulukuuta 1986 Abbotsford, Brittiläinen Kolumbia) on kanadalainen jääkiekkopuolustaja, joka pelaa NHL-seura Chicago Blackhawksissa. Suhteellisen pienikokoisen Cumiskeyn vahvuuksiin kuuluu liike ja syöttötaito.


title: Kyle Cumiskey

text: Cumiskey pelasi ennen ammattilaisuraansa kolme kautta WHL:ssä. Hän voitti siellä Memorial Cupin heti tulokaskaudellaan 2003–2004. Vuotta myöhemmin Cumiskey voitti WHL:n mestaruuden. Colorado Avalanche varasi hänet 222. vuorolla .


title: Kyle Cumiskey

text: Kaudeksi 2006–2007 Cumiskey siirtyi Avalanchen organisaatioon ja pelasi kauden aikana yhdeksän NHL-ottelua tehoin 1+1=2. Ensimmäisen NHL-ottelunsa hän pelasi 1. tammikuuta 2007. Seuraavalla kaudella hän pelasi 38 ottelua tehoin 0+5=5 ja kaudella 2008–2009 tilille tuli kuusi ottelua ilman tehopisteitä. Samalla kaudella Cumiskey pelasi AHL:n tähdistöottelussa.


title: Kyle Cumiskey

text: Cumiskey teki jatkosopimuksen kaudeksi 2009–2010 ja murtautui Avalanchen NHL-kokoonpanoon. Hän teki 61 ottelussa tehot 7+13=20. Cumiskey on kärsinyt viime kausina loukkaantumisista. Kaudella 2007–2008 hän kärsi 17 ottelun ajan nivusvammasta ja kausi 2008–2009 päättyi olkapäävammaan helmikuussa 2009. Cumiskey tienasi kauden 2009–2010 aikana 600 000 dollaria.


title: Kyle Cumiskey

text: Cumiskey murtautui Avalanchen kokoonpanoon kaudella 2009–2010 pelasi joukkueessa 63 ottelua ja teki niissä 20 pistettä. Seuraavalla kaudella hän kärsi kuitenkin aivotärähdyksestä ja pystyi pelaamaan vain 18 ottelua. Samalla monet nuoret lupaukset menivät Cumiskeyn ohi puolustajien hierarkiassa. Avalanche teki hänen kanssaan jatkosopimuksen vasta aivan kauden 2011–2012 kynnyksellä ja lähetti hänet lopulta farmiin. Pian tämän jälkeen Anaheim Ducks hankki Cumiskeyn vaihdossa Jake Newtoniin ja 7. kierroksen varausoikeuteen. Ducks lähetti hänet heti farmijoukkue Syracuse Crunchiin, jossa hän pelasi 57 runkosarjaottelua ja teki niissä 29 pistettä. Kauden jälkeen Cumiskey teki sopimuksen Elitserien-seura MODOn kanssa.


title: Kyle Cumiskey

text: Cumiskey edusti Kanadaa vuoden 2010 MM-kilpailuissa.


title: Kyle Cumiskey

text: Pikkuveli Clayton Cumiskey pelaa hyökkääjänä WHL-joukkue Everett Silvertipsissä.


title: Kun-ooppera

text: Kun-ooppera eli Kunqu () on kiinalainen oopperalaji. Kun-oopperaa pidetään yhtenä kiinalaisen oopperan vanhimmista muodoista ja se on peräisin Jiangsun maakunnasta tullen sittemmin suosituksi myös muualla Kiinassa, mutta menettäen sittemmin historiallista asemaansa muille kiinalaisen oopperan muodoille. Kun-ooppera on vaikuttanut myös sittemmin muodostuneisiin oopperan muotoihin, kuten esimerkiksi myöhemmin syntyneeseen Peking-oopperaan.


title: Kun-ooppera

text: Kun-oopperaa pidetään kiinalaisen oopperan perinteikkäänä muotona ja sen ominaisuuksia ovat hienostunut musiikki ja esitystyyli. Kun-oopperan rakenne ja melodia ("kunqiang") on dynaaminen ja sen esityksessä yhdistyvät musiikki, sekä monimutkainen koreografia, akrobatia ja symboliset elkeet. Kun-oopperan päähahmot ovat nuori mies, nainen ja vanha mies, joiden ohella esityksiin kuuluu useita koomisia rooleja. Kaikki näyttelijät käyttävät perinteisiä asuja. Oopperan musiikki esitetään laulaen ja sen soittimiin kuuluu esimerkiksi bambuhuilu, pieni rumpu, gongit ja lautaset.


title: Kun-ooppera

text: Kun-oopperaa pidetään yhtenä kiinalaisen oopperan vanhimmista muodoista. Se oli alun perin varsin epämääräinen musiikin muoto, jonka muovasi hienostuneeksi musiikin kokonaisuudeksi Wei Liangfu (noin 1502–1588) ja ensimmäisen varsinaisena Kun-oopperana pidetyn teoksen kirjoitti hänen oppilaansa Liang Chenyu (1520–1593). Kun-oopperan syntyseutu oli Suzhou, Kunshan ja Taican Jiangsun maakunnassa, mutta myöhemmin se levisi laajoille alueille Kiinassa. Keisari Qianlong perusti hoviinsa kiinalaisen oopperaryhmän, joka esitti pääasiassa Kun-oopperaa. Sen näyttelijät olivat alun perin eunukkeja, mutta keisarin vierailtua Jiangsussa hoviin alettiin kutsua paikallisia esittäjiä. Kiinan muun yläluokan keskuudessa oli tavallista ostaa lapsia, jotka koulutettiin esittämään oopperaa esimerkiksi pitojen yhteydessä. Joihinkin yläluokan kartanoihin rakennettiin jopa omat oopperalavansa. Kun-oopperaa esittivät myös julkiset ryhmät, joiden esiintyjät olivat pääasiassa miehiä. Joidenkin bordellien yhteydessä oli myös naisista koostuneita oopperaryhmiä. Yksittäiset näytelmät olivat usein hyvin pitkiä ja tavallista olikin esittää kerralla vain muuta ote yhdestä esityksestä. Kokonainen Kun-ooppera saattoi muuten kestää kolmekin vuorokautta. Kun-ooppera alkoi lopulta menettää asemaansa muille alueellisille oopperamuodoille, kuten Peking-oopperalle, jonka syntyyn se toisaalta vaikutti. Kehitystä vauhditti myös taiping-kapina, joka hävitti erityisesti seutuja, joilla Kun-ooppera oli ollut perinteisesti suosittua. 1900-luvulla Kun-oopperaa pyrittiin elvyttämään useaan otteeseen. Vuonna 1921 oopperasta innostuneet amatöörit perustivat Kun-ooppera koulun, mutta sen toiminta päättyi Kiinan–Japanin sodan myötä. Kiinan sisällissodan jälkeen Kun-ooppera kouluja ja ryhmiä alettiin jälleen perustaa Kiinan kansantasavallassa. 1900-luvun parhaana Kun-oopperan näyttelijänä ja kehittäjänä on pidetty Yu Zhenfeitä ja Kun-oopperan perinteisiä esityksiä näyteltiin hallinnon poliittisiin näkemyksiin sopiviksi muokattuina. Nämäkin elvytyspyrkimykset pysähtyivät kulttuurivallankumoukseen 1966–1976. Elvytystoimiin saatettiin jälleen ryhtyä kulttuurivallankumouksen jälkeen. Vuonna 2008 Kun-ooppera lisättiin Unescon aineettoman kulttuuriperinnön luetteloon.


title: Kun-ooppera

text: Helsingissä toukokuussa 2010 pidetyn Aasia-festivaalin teema oli Kun-ooppera. Esiintyjät olivat Kiinan perinteisen teatterin akatemiasta. Esityksen taustavoimina olivat tuottaja, professori Yu Shaofei ja professori Fu Xueyi, joka on toiminut Ming-dynastian kirjailija Li Yun (1610–1680) klassikkoteoksen Salattu suhde -musiikin entisöijänä.


title: Admiral Scheer

text: Admiral Scheer oli Saksan laivaston Deutschland-luokan taskutaistelulaiva toisessa maailmansodassa. Se oli nimetty amiraali Reinhard Scheerin mukaan. Alus luokiteltiin helmikuussa 1940 uudelleen raskaaksi risteilijäksi.


title: Admiral Scheer

text: Alus laskettiin vesille 1. huhtikuuta 1933 kumminaan amiraali Reinhard Scheerin tytär rouva Marianne Besserer ja otettiin palvelukseen 12. marraskuuta 1934.


title: Admiral Scheer

text: "Admiral Scheer" oli koulutettavana 18. huhtikuuta 1935 saakka. Alus vieraili 30. elokuuta - 1. syyskuuta Danzigissa ja se oli koulutuspurjehduksella Pohjois-Atlantilla 19. lokakuuta- 9. marraskuuta. Alus osallistui toukokuussa 1936 laivastokatselmukseen Laboessa.


title: Admiral Scheer

text: "Admiral Scheer" kiersi 6.-19. kesäkuuta sisaraluksensa "Deutschlandin" kanssa Britteinsaaret. Alus vieraili 23.-29. kesäkuuta Tukholmassa. Alus 24. heinäkuuta lähetettiin Espanjaan evakuoimaan Saksan kansalaiset sisällissotaa käyvästä maasta ja se palasi Saksaan 31. elokuuta. Alus teki seuraavat matkat Espanjan rannikolle 2. lokakuuta - 3. joulukuuta sekä 15. maaliskuuta - 7. huhtikuuta 1937. Alus aloitti neljännen matkansa Espanjan rannikolle 9. toukokuuta. Se vakoili matkoillaan samalla Neuvostoliiton tasavaltalaisille sotamateriaalia kuljettavia aluksia sekä suojasi saksalaisia kansallismielisille aseita kuljettavia aluksia. Alus tulitti 31. toukokuuta 1937 yhdessä torpedoveneiden "Seeadler", "Albatros", "Luchs" ja "Leopard" kanssa tasavaltalaisten asemia Almeriassa sen sisaraluksen "Deustchlandin" jouduttua tasavaltalaisten lentokoneiden pommitukseen Ibizalla pari päivää aiemmin.


title: Admiral Scheer

text: Alus teki viidennen purjehduksensa Espanjan rannikolle 30. heinäkuuta - 11. lokakuuta, jonka jälkeen se oli koulutuspurjehduksella Itämerellä maaliskuussa 1938. Se aloitti kuudennen Espanjan purjehduksensa 19. maaliskuuta, mistä se palasi kotimaahan 29. kesäkuuta. Alus osallistui 22. elokuuta laivastokatselmukseen Kielissä, jolloin laskettiin vesille raskas risteilijä "Prinz Eugen". "Admiral Scheer" osallistui purjehdukseen Atlantilla 18. huhtikuuta - 3. toukokuuta 1939.


title: Admiral Scheer

text: "Admiral Scheer" joutui 4. syyskuuta 1939 Wilhelmshavenissa Britannian Kuninkaallisten ilmavoimien Bristol Bleinheim -pommikoneiden hyökkäyksen kohteeksi, jolloin siihen osui kolme pommia. Osumat eivät kuitenkaan aiheuttaneet merkittäviä vaurioita. Alus siirrettiin kuitenkin huollettavaksi, kun sen sisaralukset lähtivät merelle häiritsemään kauppamerenkulkua.


title: Admiral Scheer

text: Aluksen ollessa telakalla vuoden 1940 alussa, raskas komentosilta kevennettiin ja se luokiteltiin uudelleen raskaaksi risteilijäksi. Alus lähti 14. lokakuuta merelle. Aluksen lentokone havaitsi 5. marraskuuta Halifaxista lähteneen saattueen HX84 ja ilmoitti saattueen olevan ilman saattajia.


title: Admiral Scheer

text: Aluksen lähestyttyä saattuetta havaittiin, että saattueen suojana oli apuristeilijä "HMS Jervis Bay". Saattueen hajaantuessa "Jervis Bay" suojasi pakenevia tykkitulella ollen kuitenkin selvästi heikompi kuin risteilijä, joka upotti sekä "Jervis Bayn" että viisi saattueen alusta.


title: Admiral Scheer

text: Alus siirtyi etelään tankkaamaan ja täydentämään ampumatarvikkeensa emälaiva "Nordmarkilta" kohtaamatta sitä jahtaavia Kuninkaallisen laivaston aluksia. Alus oli merellä seuraavat pari kuukautta upottaen ja kaapaten kauppa-aluksia, kunnes se siirtyi helmikuussa 1941 Intian valtamerelle.


title: Admiral Scheer

text: Alus upotti pari alusta, mutta jälkimmäinen upotetuista lähetti hätäsignaalin. Alus kykeni kuitenkin palaamaan Atlantille kohtaamatta sitä takaa-ajavia risteilijöitä. Se purjehti Tanskansalmen kautta Kieliin, jonne se saapui 1. huhtikuuta.


title: Admiral Scheer

text: Seuraavan avomeripurjehduksensa alus teki 2. heinäkuuta 1942 kohdatakseen Murmanskiin matkaavan saattueen PQ17. Alus purjehti elokuussa 1942 Pohjoisella Jäämerellä etsien saattueita ja esittääkseen Saksan lippua Neuvostoliiton pohjoisilla alueilla (operaatio Wünderland). Se tulitti 25. elokuuta neuvostoliittolaista sääasemaa Zhelaniyan niemimaalla, minkä jälkeen se upotti Nordenskjöldin niemimaan edustalla aseistetun jäänmurtajan "Aleksandr Sibiryakovin". Alus ei kuitenkaan kohdannut alueella matkannutta saattuetta ja palasi Narvikiin.


title: Admiral Scheer

text: "Admiral Scheer" palveli tämän jälkeen lähinnä maajoukkoja tukevana tykistönä Itämerellä. Alus joutui 9. huhtikuuta 1945 Kielissä Kuninkaallisten ilmavoimien ilmahyökkäykseen, jonka seurauksena se kaatui ankkuripaikalleen. Aluksella sai surmansa vain 32 miehistönjäsentä, koska suurin osa miehistöstä oli maissa.


title: Admiral Scheer

text: Kirjailija Cajus Bekker sanoo teoksessaan "Saksan laivaston taistelu ja tuho" että "Admiral Scheer" oli ainoa Kriegsmarinen suuri alus, joka kirjaimellisesti haudattiin. Varustelupoukama, jossa alus oli kaatunut, täytettiin sodan jälkiraivauksen aikana raunioiden soralla.


title: Jared Cowen

text: Jared Cowen (s. 25. tammikuuta 1991 Saskatoon, Saskatchewan, Kanada) on kanadalainen jääkiekkopuolustaja, joka pelaa NHL-joukkue Toronto Maple Leafsin organisaatiossa. Cowen pelasi kauden 2010–2011 lähinnä WHL-joukkue Spokane Chiefsissä sekä keväällä 2011 myös pudotuspelejä farmijoukkue Binghamton Senatorsissa, AHL:ssä. Kolossimainen 196-senttinen puolustava puolustaja liikkuu kokoisekseen hyvin ja hänellä on hyvä laukaus.


title: Jared Cowen

text: Cowen pelasi vielä suurimman osan kaudesta 2006–2007 Saskatchewanin paikallista SMHL-sarjaa, mutta hän pelasi keväällä 2007 WHL:ssäkin. Hänet varattiin WHL Bantam Draftin ykkösenä Spokane Chiefsiin vuonna 2006. Cowen pelasi Chiefsissä ensimmäisen kokonaisen kautensa 2007–2008 ja valittiin joukkueen vuoden tulokkaaksi. Hän voitti keväällä 2008 WHL:n mestaruuden ja koko CHL:n mestaruuden, Memorial Cupin. Kausi 2008–2009 Cowenilla jäi 48 ottelun mittaiseksi kevätkaudella tulleen polvivamman takia.


title: Jared Cowen

text: Ottawa Senators varasi Cowenin koko varaustilaisuuden yhdeksäntenä kesällä . Hän teki helmikuussa 2010 kolmivuotisen tulokassopimuksen Senatorsin kanssa. Hän pelasi kauden 2009–2010 aikana ensimmäisen NHL-ottelunsa 8. huhtikuuta 2010 Tampa Bay Lightningia vastaan. Cowen keräsi ottelussa kaksi jäähyminuuttia. Suurimman osan kaudestaan hän pelasi kuitenkin vielä Chiefsissä, jonka kapteenina Cowen toimi. Hänet valittiin kauden päätteeksi WHL:n läntisen konferenssin toiseen tähdistökentälliseen.


title: Jared Cowen

text: Cowen pelasi vielä kauden 2010–2011 runkosarjan Chiefsissä. Hän teki tehoilla 18+30=48 WHL:n yhden kauden piste-ennätyksensä. Kevään 2011 pudotuspeleissä Cowen oli tehoilla 2+12=14 Chiefsin tehokkain puolustaja. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen. Cowen pelasi myös AHL:n pudotuspelejä Binghamton Senatorsissa ja voitti niiden päätteeksi Calder Cupin.


title: Jared Cowen

text: Helmikuussa 2016 Senators myi Cowenin Toronto Maple Leafsiin yhdeksän pelaajan pelaajakaupassa. Kaupassa Maple Leafs sai Cowenin lisäksi myös Milan Michálekin sekä Colin Greeningin ja Tobias Lindbergin sekä toisen kierroksen varausvuoron . Samassa kaupassa Senatorsiin siirtyi Dion Phaneuf, Casey Bailey, Matt Frattin, Ryan Rupert sekä Cody Donaghey.


title: Jared Cowen

text: Cowen pelasi alle 20-vuotiaiden MM-kilpailuissa vuosina 2010 ja 2011 voittaen hopeaa. Hän toimi jälkimmäisessä turnauksessa Kanadan varakapteenina.


title: Haiden

text: Haiden () tarkoittaa šintolaisessa pyhäkköarkkitehtuurissa palvontaan tai rukoukseen varattua hallia. Se sijaitsee yleensä pyhäkön päähallin ("honden") edessä ja on usein päähallia suurempi. Haiden liittyy hondeniin usein uhrihallin eli "heidenin" välityksellä. Päähalli on tarkoitettu ainoastaan pyhäkön "kamin" käyttöön ja on siten suljettu yleisöltä, mutta haiden tarjoaa tilan seremonioille ja kamin palvonnalle. Joissain tapauksissa, kuten Naran Ōmiwa-jinjassa, päähallin tilalla on pyhä alue. Silloin haiden on pyhäkön tärkein rakennus.


title: Haiden

text: Haidenin alkuperästä ei ole varmuutta. Alun perin kamin palvontaan liittyviä seremonioita suoritettiin todennäköisesti päähallin edessä. Esimerkiksi Isen pyhäkössä seremoniat suoritetaan edelleen avoimella pihalla. Haiden saattoi saada alkunsa esimerkiksi buddhalaisesta rukoushallista ("raidō"), tanssiin tarkoitetusta paviljongista ("maidono") tai buddhalaisesta tavasta resitoida sūtria temppelin keskimmäisellä portilla ("chūmon") tai temppelirakennuksiin liittyvissä käytävissä ("kairō"). Ajan myötä hallista tuli keskeinen osa pyhäkön arkkitehtuuria ja toimintaa.


title: Scott Clemmensen

text: Scott Lee Clemmensen (s. 23. heinäkuuta 1977 Des Moines, Iowa) on yhdysvaltalainen uransa päättänyt jääkiekkomaalivahti. Isokokoinen Clemmensen on ollut NHL:ssä enimmäkseen kakkosmaalivahti.


title: Scott Clemmensen

text: Clemmensen pelasi ennen NHL:ää Boston Collegen joukkueessa. Hän torjui seuralle kolme Hockey Eastin mestaruutta (1998, 1999 ja 2001), joista vuonna 2001 koko NCAA:n mestaruuden. New Jersey Devils varasi Clemmensenin numerolla #215 vuonna . Hän siirtyi Devilsin organisaatioon kaudeksi 2001–2002, jolloin hän pääsi torjumaan kaksi ottelua.


title: Scott Clemmensen

text: Ura Devilsissä kesti Clemmensenillä kevääseen 2007 asti. Siihen mennessä hän oli torjunut 25 NHL-ottelua ja pelannut suurimman osan farmijoukkue Albany River Ratsissa. Pitkään Martin Brodeurin aisaparina pelannut Clemmensen siirtyi kaudeksi 2007–2008 Toronto Maple Leafsiin. Hän oli jo lähtökohtaisesti kolmosvahti Vesa Toskalan ja Andrew Raycroftin varjossa. Clemmensen torjui lähes koko kauden farmijoukkue Toronto Marliesissa ja pääsi torjumaan kolmessa NHL-ottelussa.


title: Scott Clemmensen

text: Clemmensen palasi kaudeksi 2008–2009 New Jersey Devilsiin ja aloitti kolmosvahtina farmista. Hän sai kuitenkin vastuuta 40 ottelun verran Brodeurin loukkaannuttua. Kakkosmaalivahti Kevin Weekes jäi puolestaan Clemmensenin aisapariksi Brodeurin kuntoutumisen ajaksi.


title: Scott Clemmensen

text: Kaudeksi 2009–2010 Clemmensen siirtyi Florida Panthersiin, jossa hän toimi kakkosvahtina Tomáš Vokounille. Vokoun kuitenkin siirtyi Washington Capitalsiin kauden 2010–2011 jälkeen, jonka jälkeen Clemmensenin parina alkoi toimia joukkueeseen siirtynyt José Théodore. Heinäkuussa 2015 Clemmensen ilmoitti virallisesti pelaajauransa tulleen päätepisteeseen.


title: Scott Clemmensen

text: Clemmensen kuului Yhdysvaltain maajoukkueen maalivahtiosastoon vuoden 2009 MM-kilpailuissa, mutta jäi kolmosvahdiksi Robert Eschen ja Al Montoyan taakse. Hän aloitti vuoden 2010 MM-kilpailut joukkueen ykkösvahtina.


title: Dylan Olsen

text: Dylan Olsen (s. 3. tammikuuta 1991 Salt Lake City, Utah, Yhdysvallat) on kanadalainen jääkiekkopuolustaja, joka pelaa NHL-joukkue Florida Panthersin organisaatiossa, lähinnä sen farmijoukkueessa San Antonio Rampagessa, AHL:ssä. Chicago Blackhawks varasi Olsenin ensimmäisellä kierroksella 28. pelaajana . Hän on isokokoinen ja hieman fyysinen puolustaja, joka pelaa myös kohtalaisen hyvää kiekollista peliä.


title: Dylan Olsen

text: Olsen aloitti jääkiekon Albertan Calgaryssä. WHL-joukkue Medicine Hat Tigers varasi hänet 84. pelaajana WHL Bantam Draftissa kesällä 2006, mutta Olsen päätti jatkaa pelejään AJHL-joukkue Camrose Kodiaksissa säilyttääkseen kelpoisuutensa NCAA:han. Hän voitti keväällä 2008 AJHL:n mestaruuden ja Doyle Cupin. Kodiaks eteni Royal Bank Cup -lopputurnaukseen asti, jossa joukkue kuitenkin hävisi SJHL-joukkue Humboldt Broncosille finaalissa lukemin 0–1. Kaudella 2008–2009 Olsen valittiin AJHL:n eteläisen konferenssin tähdistökentälliseen. Chicago Blackhawks varasi hänet numerolla 28 kesällä 2009.


title: Dylan Olsen

text: Kaudeksi 2009–2010 Olsen siirtyi University of Minnesota Duluthin joukkueeseen, NCAA:han. Kesken toisen kautensa 2010–2011, vuodenvaihteessa 2011 hän jätti joukkueen ja teki kesken nuorten MM-kilpailujen kolmivuotisen tulokassopimuksen Chicago Blackhawksin kanssa. Olsen siirtyi samalla sen farmijoukkue Rockford IceHogsiin.


title: Dylan Olsen

text: Olsen debytoi NHL:ssä kaudella 2011–2012, jolloin pelasi Blackhawksissa 28 ottelua ja antoi yhden maalisyötön. Pääosan kaudesta hän pelasi kuitenkin IceHogsissa. Työsulun lyhentämän NHL-kauden 2012–2013 Olsen pelasi kokonaan AHL:ssä, eikä näin ollut osa Stanley Cupin voittanutta Blackhawks-joukkuetta. Marraskuussa 2013 hän ja Jimmy Hayes siirtyivät Florida Panthersiin pelaajakaupassa, jossa Blackhawks sai vaihdossa Kris Versteegin.


title: Dylan Olsen

text: Olsen voitti alle 20-vuotiaiden MM-hopeaa vuonna 2011. Hän oli edusti Kanadaa myös alle 18-vuotiaiden MM-kilpailuissa vuonna 2009.


title: Dylan Olsen

text: Olsenin isä Darryl on entinen jääkiekkopuolustaja, joka pelasi kaudella 1991–1992 yhden NHL-ottelun Calgary Flamesissa. Dylan syntyi Utahin Salt Lake Cityssä, koska Darryl pelasi tuolloin IHL-joukkue Salt Lake Golden Eaglesissa.


title: IPhone 4

text: iPhone 4 on Applen kesäkuussa 2010 julkaisema älypuhelin. Puhelin paljastettiin Applen vuotuisessa WWDC-konferenssissa 7. kesäkuuta 2010. Puhelin tuli myyntiin 24. kesäkuuta 2010 Yhdysvalloissa, Isossa-Britanniassa, Ranskassa, Saksassa ja Japanissa. Suomessa puhelin tuli alun perin myyntiin Soneralle operaattorilukittuna 30. heinäkuuta 2010. Elisa aloitti operaattorivapaan iPhone 4 -myynnin syyskuussa 2010.


title: IPhone 4

text:
Applen iPhone 4 -puhelimessa on kaksi mikrofonia taustamelun vähentämiseksi. Puhelinta kiertävä metallikehys on osa antennirakennetta, jonka yhteydet on jaettu niin, että toisella puolella ovat Bluetooth-, WLAN- ja GPS-antennit, kun taas toisella puolella ovat UMTS- ja GSM-antennit. Puhelimessa on viiden megapikselin kamera, joka kykenee kuvaamaan videota 720p-resoluutiolla 30 kuvalla sekunnissa. Vaikka pikseleiden määrää on kasvatettu, niin pikseleiden kokoa kennolla ei ole pienennetty eli kennon kokoa on kasvatettu. Edessä olevaa VGA-laadulla kuvaavaa kameraa voi hyödyntää videopuheluissa. Muihin uusiin ominaisuuksiin kuuluu mm.
Kun iPhone 4 tuli ennakkotilattavaksi 15. kesäkuuta 2010, sitä tilattiin yli 600 000 kappaletta yhdessä päivässä. Mittavat ennakkotilaukset saivat sekä Applen että operaattori AT&T:n iPhone 4 -varastot loppumaan, sillä he eivät osanneet odottaa näin suuria myyntilukuja:
Pian julkaisun jälkeen monet käyttäjät ilmoittivat ongelmista puhelimen antennin kanssa. Käyttäjien mukaan antennin signaalin voimakkuus heikkeni huomattavasti, kun puhelimen vasemman alakulman antennien välinen sauma peitettiin. Applen antaman lausunnon mukaan ongelmasta pääsee eroon "pitämällä puhelimesta kiinni toisella tavalla". Apple on myös pyytänyt asiakaspalvelijoitaan kertomaan kuluttajille, että "Kumisen tai muovisen suojuksen hankkiminen voi parantaa puhelimen suorituskykyä, sillä käsi ei tällöin kosketa mustaa raitaa suoraan."


title: IPhone 4

text: Apple ilmoitti myöhemmin kuitenkin antenniongelmien johtuneen ohjelmistovirheestä, jossa puhelimen ohjelmistossa oleva signaalin vahvuuden laskentatapa antaa vääriä tuloksia. Apple pahoitteli väärästä kaavasta puhelimessa ja kertoi julkaisevansa päivityksen ohjelmistoon, johon sisältyy uudempi kaava laskea signaalin vahvuus. Apple on saanut tämän kaavan amerikkalaiselta operaattorilta, AT&T:lta, ja on käyttänyt sitä ensimmäisen iPhonen ilmestymisestä saakka.


title: IPhone 4

text:
Applen uusimman iPhone 4 -puhelimia vaivanneiden antenniongelmien takia puhelimista vastannut johtaja joutui eroamaan.
Applen iPhone 4 vuoti julkisuuteen ennen virallista julkaisua Applen työntekijän jätettyä puhelimen huolimattomuuttaan baariin. Verkkojulkaisu Gizmodo sai viikkoja myöhemmin puhelimen haltuunsa, ostettuaan sen mieheltä, jolle kadonnut iPhone oli päätynyt. Mies ei ollut löytänyt puhelimen omistajaa baarista, joten hän oli tutkinut puhelimen sisältöä ja saanut selville puhelimen omistajan, jota hän ei kuitenkaan ollut tavoittanut. Mies oli sittemmin yrittänyt palauttaa puhelinta Applelle, mutta hänellä ei uskottu olevan hallussaan iPhone 4:n prototyyppiä. Varmistuttuaan puhelimen aitoudesta Gizmodo soitti puhelimen hukanneelle miehelle, jonka kautta he saivat Applelta sähköpostia. Gizmodo pyysi tämän jälkeen Applelta kirjallista pyyntöä vaatimuksissaan saada puhelimen takaisin. Saatuaan kyseisen kirjeen Gizmodo palautti puhelimen Applelle. Asiasta aloitettiin myös poliisitutkinta.


title: IPhone 4

text: Vaikka Apple on tunnettu tiukoista turvatoimistaan uusia tuotteitaan kohtaan, vuoti toinenkin iPhone 4 -prototyyppi julkisuuteen Vietnamissa. Toinen vuoto paljasti viimeistellymmän iPhonen, jossa oli suurempiresoluutioinen näyttö sekä XX-merkinnän sijasta 16GB-merkintä puhelimen takana.


title: Turf Moor

text: Turf Moor on jalkapallostadion Burnleyssa, Englannissa ja se toimii Burnley FC:n kotistadionina. Stadionin kapasiteetti on 22 546. Stadionin yleisöennätys tehtiin 23. helmikuuta 1924, kun Burnleyn ja Huddersfieldin kohtaamista seurasi 54 775 katsojaa FA-cupin 3. kierroksella.


title: Burnley

text: Burnley on kaupunki Lancashiressa, Luoteis-Englannissa. Asukasluku on noin 87 000.


title: Burnley

text: Burnley eli 1800- ja 1900-luvun vaihteessa kukoistuksen aikoja. Se oli tärkeä puuvillan ja hiilen tuottaja. 1920-luvulla Burnley oli maailman puuvillakudonnan keskus. Teollisuus kuitenkin näivettyi vähitellen. Burnleyssa oli toisen maailmansodan jälkeen toiminnassa 18 hiilikaivosta. Näistä viimeinen suljettiin vuonna 1981. Seuraavana vuonna poistui käytöstä viimeinen höyrykäyttöinen puuvillatehdas. Nykyään kaupunkia vaivaa suuri työttömyys, sekä tyhjät, arvonsa menettäneet asunnot. Suurin työllistäjä on julkinen sektori.


title: Burnley

text: Kaupungin ylpeys on jalkapalloseura Burnley FC, joka on voittanut kahdesti liigamestaruuden ja kerran FA-cupin.


title: Šeremetevin palatsi

text: Šeremetevin palatsi () on barokkityyliä edustava rakennustaiteen muistomerkki Pietarin keskustassa Venäjällä. Kesäpuiston suihkulähteiden mukaan nimensä saaneen Fontankan rannalla sijaitseva rakennus tunnetaan myös nimellä Suihkulähdetalo (Фонта́нный дом, "Fontannyi dom").


title: Šeremetevin palatsi

text: Pietari I lahjoitti tontin vuonna 1712 sotamarsalkka Boris Šeremeteville. Nykyisen verrattain hyvin säilyneen palatsin rakensivat 1740–1750-luvuilla Grigori Dmitrijev ja Savva Tševakinski. Sisätilat viimeisteli Šeremetevien maaorja Fjodor Argunov. Kartanomaisesti etupihan perällä sijaitseva rakennus edustaa koristelultaan siirtymävaihetta varhaisen pietarilaisen barokin ja täysbarokin välillä. Moneen kertaan uudistettujen sisätilojen suunnitteluun ovat osallistuneet Ivan Starov, Giacomo Quarenghi, Andrei Voronihin sekä Ijeronim Korsini, joka vuonna 1838 loi näyttävän rauta-aidan. Vuonna 1867 rakennetun pohjoissiiven on suunnitellut Nicholas Benois.


title: Šeremetevin palatsi

text: Šeremetevien kreivisuvun palatsi oli aikoinaan yksi Pietarin kulttuurielämän keskuksista. Vuonna 1918 viimeinen omistaja luovutti sen taidekokoelmineen neuvostoviranomaisille. Vuoteen 1931 saakka rakennuksessa toimi museo ja 1940-luvulta lähtien Arktiksen ja Antarktiksen instituutti. Vuonna 1990 palatsi annettiin Teatteri- ja musiikkitaiteen museon käyttöön.


title: Šeremetevin palatsi

text: Runoilija Anna Ahmatova asui 1920–1930-luvuilla ja Leningradin piirityksen jälkeen palatsin sisäpihan sivurakennuksessa. Vuonna 1989 tiloihin avattiin hänelle omistettu museo.


title: Šeremetevin palatsi

text: Šeremetevin palatsin osoite on Fontankan rantakatu 34. Käynti Ahmatova-museoon on Liteinyi prospekt 53:n kautta.


title: Elämän tie

text: Elämän tie () oli toisen maailmansodan aikaisen Leningradin piirityksen aikana Leningradin suurkaupungin ainoa liikenne- ja huoltoreitti, joka yhdisti sen muuhun Neuvostoliittoon. Reitti kulki Laatokan lounaisosan kautta syyskuusta 1941 maaliskuuhun 1943. Avoveden aikana liikenne tapahtui laivoilla Uudesta-Laatokasta ja Kobonasta Karjalankannaksen itärannalla sijaitsevaan Osinovetsin satamaan. Talvella järven ylitti Kobonasta Vahanovaan (ven. Vaganovo) ja Kokkeroon (Kokkorevo) johtanut noin 30 kilometrin pituinen jäätie. Laatokan rannalta Leningradiin liikenne tapahtui rautateitse.


title: Elämän tie

text: ”Elämän tiellä” oli erityisen suuri merkitys talvella 1941–1942, jolloin sen kautta kuljetettiin Leningradiin yli 360 000 tonnia tarvikkeita, kuusi aseistettua jalkaväkidivisioonaa ja panssariprikaati. Samaan aikaan kaupungista evakuoitiin 539 400 ihmistä ja noin 3700 rautatievaunullista teollisuuden laitteita ja muuta omaisuutta. Kaikkiaan reitin kautta kuljetettiin yli 1,6 miljoonaa tonnia tavaraa ja evakuoitiin lähes 1,4 miljoonaa ihmistä. Leningradin energiahuoltoa varten Laatokan pohjaan laskettiin sähkökaapeli ja putkijohto.


title: Elämän tie

text: Sodan jälkeen ”Elämän tien” varrelle on pystytetty lukuisia muistomerkkejä. Niistä huomattavimmat ovat ”Murrettu rengas” Vahanovan lähellä, ”Rumpalinmäki” Seuloskoissa ja ”Elämän kukka” Kovalan kylän (ven. "Kovaljovo") lähellä. Osinovetsissa toimii vuonna 1972 avattu museo.


title: Dude Descending a Staircase

text: Dude Descending a Staircase on brittiläisen Apollo 440:n neljäs albumi. Se ilmestyi 22. heinäkuuta 2003. Albumin kappale "Time is Running Out" oli mukana kuukautta myöhemmin ilmestyneessä yhdysvaltalaisessa toimintaelokuvassa S.W.A.T.. Japanissa julkaistussa versiossa levylle oli lisätty kaksi bonuskappaletta, "Rock'N'Roll" ja "Make My Dreams Come True".


title: Dude Descending a Staircase

text: Albumin nimi ja kansikuva viittaavat amerikanranskalaisen Marcel Duchampin vuonna 1912 maalaamaan tauluun Nude Descending a Staircase.


title: Grigori Simonov

text: Grigori Aleksandrovitš Simonov (, 7. helmikuuta 1893 nykyisen Tšeljabinskin alueen Troitsk – 31. tammikuuta 1974 Moskova) oli neuvostoliittolainen arkkitehti, joka tunnetaan lähinnä konstruktivismia edustavista rakennuksistaan.


title: Grigori Simonov

text: Grigori Simonov valmistui vuonna 1920 Pietarin siviili-insinööri-instituutista ja opiskeli Pietarin taideakatemiassa Ivan Fominin johdolla. 1920–1930-luvuilla hän osallistui mm. Traktorikadun (yhdessä Aleksandr Gegellon ja Aleksandr Nikolskin kanssa) sekä Leningradin muiden uusien asuinalueiden suunnitteluun. Arkkitehdin parhaita konstruktivistisia töitä ovat Tkatšei-kadun koulu (1927–1929) ja Poliittisten rangaistusvankien talo. 1930-luvun puolivälistä lähtien Simonovin työt edustivat stalinistista klassismia. Vuodesta 1945 hän työskenteli Moskovassa mm. Neuvostoliiton ministerineuvoston arkkitehtuurikomitean puheenjohtajana.


title: Lone Pinen maanjäristys

text: Lone Pinen maanjäristys 1872 oli yksi Kalifornian kirjoitetun historian suurimpia maanjäristyksiä. Järistyksen episentrumi oli Lone Pinen asutuskeskittymän lähellä Owens Valleyssä. Sen todellista voimakkuutta ei tunneta, mutta sen momenttimagnitudin arvioidaan olleen 7,8.


title: Lone Pinen maanjäristys

text: Maanjäristyksessä muodostui hautavajoama, joka myöhemmin täyttyi vedellä. Näin syntyi Diaz Lake -järvi. Useat geologit, jotka ovat tutkineet aluetta, uskovat samankaltaisten järistysten luoneen Owens Valleyn.


title: Pensselisiat

text: Pensselisiat ("Potamochoerus") on sikojen suku, johon kuuluu kaksi lajia. Niitä tavataan Saharan eteläpuolisessa Afrikassa. Pensselisika elää Läntisessä Afrikassa, pensassika tästä etelään ja itään olevissa metsissä. Lajit muistuttavat sen verran paljon toisiaan, että ne luettiin aiemmin samaan lajiin. Kummankin naamassa on valkoisia kuvioita, mutta muun ruumiin karvoitus vaihtelee paljon. Pensselisiat ovat kaikkiruokaisia laumaeläimiä, jotka viihtyvät monenlaisissa ympäristöissä, lähinnä metsissä. Molemmat lajit viihtyvät kosteikoilla. Urokselle kasvaa torahampaat, joita käytetään sekä ruoan kaiveluun että valtamittelyihin.


title: Sissiosasto (5. divisioona)

text: Sissiosasto/5.D (SissiOs./5.D, peiteluku 2272) oli 20. elokuuta 1941 perustettu Ilvesdivisioonan (5.D, VI armeijakunta) alainen erillisyksikkö, jonka tehtävänä oli partio-, taistelu-, tuhoamis- ja tiedustelutoiminta.


title: Sissiosasto (5. divisioona)

text: Osaston kokosi vänrikki Veli Ilmari Laajoki vapaaehtoisista 5. divisioonan (muun muassa JR 22) miehistä. Osaston vahvuus perustamishetkellä oli 52 miestä. Syksyllä 1941 sissiosasto teki useita lyhyitä partiomatkoja Syvärin ympäristössä. Vuoden 1942 alusta lähtien osasto osallistui useille pidemmille kaukopartiomatkoille. Partiomatkoja tehtiin sekä itsenäisesti että yhdessä muiden sissiosastojen kanssa.


title: Sissiosasto (5. divisioona)

text: Huhtikuussa 1942 SissiOs./5.D:stä, SissiOs./17.D:stä ja päämajan Osasto Vehniäisestä koottu Osasto Uimonen valmisteli tuhoamisiskua neuvostojoukkojen huoltokeskuksiin Varbinitšin kylässä ja hyökkäystä Petšenitsyn kylään. 11. huhtikuuta osasto jaettiin kahteen ryhmään, joiden oli tarkoitus yllättää edessä olevat neuvostojoukot. Luutnantti Erkki Armas Uimosen johtama ryhmä tavoitti vihollisen ensin, mutta yhden osaston tuhottuaan se huomasi jääneensä neuvostoryhmittymien väliin. Seuranneessa tulitaistelussa ryhmä menetti 7 miestä, joiden joukossa vänrikki Viljo Johannes Arponen sekä osastonjohtaja Uimonen, joka jäi viivyttämään vihollista kahden vapaaehtoisen kanssa. Osasto odotti kohtaavansa joukkueen vahvuisen vihollisosaston, mutta todellisuudessa vihollisen vahvuus alueella oli pataljoonan suuruinen. Osasto Uimosen kohtaamat neuvostojoukot valmistelivat suomalaiset yllättänyttä suurhyökkäystä lähes miehittämättömällä erämaaosuudella suomalaisten 17. ja 11. divisioonien välissä, Šemenskin ja Pertjärven välisellä korpialueella.


title: Sissiosasto (5. divisioona)

text: Menetettyään kaikki upseerinsa ja partiomatkan keskeydyttyä SissiOs./5.D alistettiin Kevyt osasto 19:lle (KevOs 19) ja se osallistui rintamataisteluihin Šemenskin-Pertjärven taisteluiden loppuun osana Osasto Javanaista. 18. huhtikuuta yhdistetty SissiOs./5.D ja SissiOs./17D saivat tehtäväkseen partioida Petrjärven tien suuntaa selvittääkseen motitettujen venäläisjoukkojen määrää. Aamulla 20. huhtikuuta Os. Javanainen hyökkäsi kohti Semenitsjärven ja Käpälälammen välistä kannasta. Osasto kohtasi kuitenkin vihollisen kovan vastustuksen. Kersantti R. Maaniitun johtama SissiOs. /5.D määrättiin kiertämään vihollisen selustaan. Kiertoliike onnistui ja osasto pääsi jatkamaan hyökkäystä. Taisteluissa haavoittui alikersantti Esko Saarinen, joka kaatui myöhemmin kersanttina helmikuussa 1944. Taistelut jatkuivat vielä seuraavaan päivään ja niissä vaikeasti haavoittui sotamies Nils Kaspersson, joka kuoli vammoihinsa 15. toukokuuta 1942 korpraalina.


title: Sissiosasto (5. divisioona)

text: SissiOs./5D:n alistus KevOs. 19:lle päättyi 25. huhtikuuta 1942. 5. DE:n päiväkäskyssä mainitaan Maaniittu ja Saarinen osallistumisestaan upseeritappioiden koetteleman taisteluryhmän johtajina useisiin vastaiskuihin erinomaisin tuloksin. Lääkintäalikersantit Johannes Puhakka ja P. Korjula sekä korpraali V. Paakkonen saivat erikoismaininnan rohkeina partiomiehinä. Kaikki taisteluihin osallistuneet sissiosaston miehet saivat vapaudenmitalin koettelemuksistaan.


title: Sissiosasto (5. divisioona)

text: Sissiosasto/5.D:n kaatuneet kuolinpäivän mukaan luetteloituna.


title: Same Thing Different Day

text:
Same Thing Different Day on Traen toinen studioalbumi, joka julkaistiin 4. heinäkuuta 2004.
Levystä julkaistiin kolme eri versiota. Ensimmäinen versio sisältää kaksi levyä joista toinen on DVD. Toinen levy oli S.L.A.B. versio. Kolmas levy oli edellisten yhteisversio, joka sisälsi yhteensä neljä levyä.


title: Nyungwen metsä

text:
Nyungwen metsä on kansallispuisto Ruandan lounaisosassa, Burundin vastaisella rajalla jonka takana on Kibiran kansallispuisto. Se on perustettu metsänsuojelualueeksi vuonna 1933. Puiston pinta-ala on 970 neliökilometriä. Suurin osa puistosta on vuoriston sademetsää.
Puistossa elää 14 eri apinalajia ja kaikkiaan 86 lajia nisäkkäitä.


title: Hedelmätangarat

text: Hedelmätangarat ("Anisognathus") on tangaroiden heimoon kuuluva varpuslintusuku. Hedelmätangaroiden sukuun kuuluu BirdLifen mukaan viisi lajia.


title: Käyntikorttini...

text: Käyntikorttini… on Erkko Kivikosken ohjaama suomalainen elokuva vuodelta 1964. Elokuvaa on luonnehdittu jo syntyessään vanhakantaiseksi nostalgiseksi pikku fantasiaksi.


title: Käyntikorttini...

text: "Käyntikorttini…" oli Kivikosken toinen elokuva, eikä se menestynyt esikoisen "Kesällä kello 5" tavoin, vaan sen yleisömenestys oli vuoden 1964 heikoin ja se jäi ainoana Kivikosken kuudesta näytelmäelokuvasta vaille valtionpalkintoa. Elokuvaan musiikin säveltänyt Pentti Lasasen sai musiikista Jussi-patsaan 1966 (mutta siihen liitettiin myös elokuvat "Onnelliset leikit" ja "Vaaksa vaaraa" sekä televisiosarja "Jörn Donner kertoo Helsingistä"). Näyttelijälakon 1963–1965 vuoksi Kivikoski toteutti elokuvan ilman ammattinäyttelijöitä.


title: Käyntikorttini...

text: Kepeän epookkikomedian tapahtumat ajoittuvat seinäkalenterin mukaan kesään 1934, mutta esimerkiksi naisten meikki ja kampaus ovat lähinnä 1960-lukua, ja siten 1930-lukulaisuus jää elokuvassa irralliseksi. Myös elokuvan päähenkilön kontaktivaikeuksia olisi voinut pitää uskottavina 1960-luvullekin sijoitettuina. Hyväsydäminen kanslisti haaveilee rakkaudesta ruokatunnilla kohtaamansa kaunottaren kanssa.


title: Vacancy

text: Vacancy on Nimród Antalin ohjaama yhdysvaltalainen kauhuelokuva vuodelta 2007. Elokuvan pääosissa ovat Kate Beckinsale ja Luke Wilson.


title: Vacancy

text: Elokuva kertoo pariskunnasta, joka on avioeron partaalla. Heidän autonsa hajoaa kesken matkan ja he joutuvat etsimään yösijaa motellista. Siellä he katsovat videoita, jossa näkyy ihmisiä, joita on kidutettu samassa huoneessa kuin missä he juuri ovat. He yrittävät päästä pois motellista, mutta siellä alkaa tapahtua kummia.


title: Paul Gravett

text: Paul Gravett on brittiläinen sarjakuviin erikoistunut toimittaja ja tietokirjailija. Häneltä on suomennettu teokset "Manga" (2004) ja "Sarjakuvaromaani" (2005).


title: Screwed Up Click

text: Screwed Up Click (S.U.C.) oli yhdysvaltalainen hip hop-yhtye. Yhtye perustettiin Etelä-Houstonissa. DJ Screw perusti ryhmän.


title: Screwed Up Click

text: Screwed Up Clickin alkuperäiset jäsenet olivat: DJ Screw, Kay-K, Lil’ Keke, Fat Pat, Big Hawk, Big Pokey, Botany Boyz (C-Note, Will-Lean, B.G., Gator & D-Red), Big Jut, Big Moe, Z-Ro, Lil’ O, Trae, Dat Boy Grace, Southside Playaz (Mike D, Clay Doe & Mr. 3-2), Lil’ Head, Lil’ 3rd, C-Ward, Samuel-R, E.S.G., Tha Raider, Randy and Rhino, LOS ja Mr. True Fame. Myöhemmin ryhmään liittyi Lil’ Flip, Big Mello, Yungstar, Chris Ward, Woss Ness (Big Steve, Big Bee, Mistah Luv), Wood, AI-D. Lil’ Troyta, UGKta ja South Park Mexicania on pidetty “Screwed up Affliated” eli he olivat paljon mukana Screwed Up Clickin toiminnassa.


title: Screwed Up Click

text: Ryhmä työsti paljon mixtapeja ja muokkasi artistien levyjä. Tätä muokkausta kutsutaan Screwed & Chopped tyyliksi.


title: Chopped and Screwed

text: Chopped and Screwed (tunnetaan myös nimillä Chopped & Screwed tai Screwed & Chopped) on 1990-luvulla syntynyt hip hop -musiikin remixtyyli. Tyylissä hidastetaan tempoa, joka aiheuttaa äänen tekstuurin madaltumisen ja varsinkin bassotaajuuksien rikastumisen. DJ Screwin alkuperäiseen tyyliin kuuluu myös iskujen väliin jättäminen, skrätsääminen sekä musiikin pysäyttäminen hetkittäin. Tyylin popularisoitumisen jälkeen 2000-luvulla mm. A$AP Rocky ja Drake ovat käyttäneet sitä kappaleissaan yhtenä elementtinä.


title: Sinfonia nro 28 (Mozart)

text: Sinfonia no. 28 C-duuri (KV 200) on Wolfgang Amadeus Mozartin vuonna 1773 tai 1774 Salzburgissa säveltämä sinfonia. Teos on neliosainen.


title: Arvin Sloane

text: Arvin Sloane on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Ron Rifkin.


title: Arvin Sloane

text: Arvin Sloane oli naimisissa yli 30 vuotta Emily Sloanen kanssa, ja työskenteli CIA:n palveluksessa. Emily tuli raskaaksi ja he aikoivat nimetä tyttärensä Jacquelineksi, mutta Emily sai keskenmenon. Surun murtamana Sloane tutki 1400-luvulla eläneen tiedemiehen ja profeetan Milo Rambaldin töitä, joista hänelle tuli myöhemmin pakkomielle. Myöhemmin Sloanella oli suhde kollegansa Jack Bristow'n vaimon Irina Derevkon kanssa, mikä johti tyttäreen, jonka olemassaolosta Sloane ei aluksi tiennyt. Irinan paljastuttua KGB:n vakoojaksi, Jack pidätettiin ja hän nimesi Sloanen ja Emilyn tyttärensä Sydneyn huoltajiksi.


title: Arvin Sloane

text: Hiukan myöhemmin Sloane ja moni muu CIA:n agentti lähti virastosta terroristiselle polulle ja he perustivat Allianssin, joka uskotteli olevansa osa CIA:ta. Sloanesta tuli Allianssin solun, SD-6:n, johtaja. Vuosia myöhemmin hän rekrytoi Sydneyn alaisekseen, joka luuli työskentelevänsä CIA:lle.


title: Arvin Sloane

text: Ensimmäisellä kaudella Sloane määrää joukkojensa etsiä Rambaldin esineitä. Samaan aikaan hän saa kuulla, että Emily sairastaa syöpää, josta hän sai huonon mahdollisuuden selvitä. Sloane saa ylennyksen Allianssissa, mutta vastineeksi hänen tulisi surmata vaimonsa, koska tämä paljasti tietävänsä miehensä rikollisesta työstä. Kykenemättömänä tähän, Sloane lavastaa Emilyn kuoleman.


title: Arvin Sloane

text: Sydneyn ja Jackin ansiosta Allianssi tuhotaan toisella kaudella, ja Sloane pakenee. Hän alkaa työskennellä Julian Sarkin kanssa. Emily avustaa salaa CIA:ta, mutta päättää lopulta lähteä miehensä matkaan. Marcus Dixon kuitenkin ampuu hänet ja kostoksi Sloane tapattaa Dixonin vaimon.


title: Arvin Sloane

text: Kaksi vuotta myöhemmin kolmannella kaudella Sloane on antautunut viranomaisille ja armahdusta vastaan hän avustaa CIA:ta lukuisten rikollisorganisaatioiden alasajossa. Hän omistaa humanitäärisen yrityksen, mutta Sydney ei usko miehen hyvyyteen.


title: Arvin Sloane

text: Aiemmalla kaudella Sloane kokosi Rambaldin laitteen, joka antoi hänelle DNA:n henkilöstä, jota kutsutaan Matkustajaksi. Sloane saa selville, että Matkustaja on hänen ja Irinan tytär, Nadia Santos. Nadia jäljitetään ja Sloane sieppaa hänet antaakseen hänelle Rambaldin eliksiiriä, minkä avulla hän huumautuneena paljastaa erään Rambaldin esineen sijainnin. Nadia ja Sloane etsivät esineen, mutta Nadia palaa kotikunnilleen Argentiinaan, koska ei kestä isänsä pakkomiellettä Rambaldiin.


title: Arvin Sloane

text: Neljännellä kaudella Sloane rekrytoidaan CIA:n salaisen osaston, APO:on, johtoon. Hän rekrytoi Sydneyn, Jackin ja muut vanhat tutut APO:on sekä tyttärensä Nadian. Sloane yrittää vakuuttaa tarkoitusperänsä hyväksi Nadian sieppaamisen jälkeen. Eritoteen Sydney on yhä katkera kaikesta, mitä mies on menneisyydessä tehnyt. Samaan aikaan Sloane ja Jack yrittävät jäljittää Irinan siskoa, Elenaa, joka on vastuussa monista rikollisuuksista.


title: Arvin Sloane

text: Kauden lopulla Elena löydetään ja Sloane lähtee hänen matkaansa, mutta todellisuudessa hän yrittää pysäyttää naisen. Elena rakentaa Rambaldin laitteen, jolla hän ajaa erään venäläisen kaupungin mielipuoliksi. Nadia saa tartunnan, mikä pakottaa Sloanen ampumaan tytärtään. Nadia vaivutetaan koomaan, kunnes löydetään parannuskeino hänen tautiinsa. Sloane vangitaan ja Sydney vihdoin kertoo uskovansa tämän hyvyyteen.


title: Arvin Sloane

text: Viidennellä kaudella Sloane on vankilassa ja Gordon Dean -niminen mies kertoo pystyvänsä vapauttamaan Sloanen, mutta vastineeksi Sloanen tulisi työskennellä Allianssin kaltaiselle rikollisorganisaatio Prophet 5:lle kaksoisagenttina. Sloane suostuu ja vapautuu, mutta pettää myöhemmin Deanin, koska ei halua vahingoittaa lähimmäisiään. Prophet 5:n toinen taho yrittää houkutella Sloanen apua Nadian parannuskeinoa vastaan. Epätoivoisena Sloane suostuu, ja myöhemmin Nadia paranee. Sloane on onnellinen tyttärensä paluusta, mutta tämä tulee epäuskoiseksi löydettyään Rambaldin asiakirjan Sloanen hallusta. Hän yrittää polttaa tuon asiakirjan, mikä saa Sloanen työntämään Nadian lasipöydän läpi pelastaakseen asiakirjan. Nadia kuolee, minkä seurauksena Sloane tajuaa uskonsa Rambaldiin olevan kaikki mitä hänellä on, ja hän pettää CIA:n liittyäkseen Prophet 5:en.


title: Arvin Sloane

text: Nadia ilmestyy Sloanelle kuolemansa jälkeen. Sloane tajuaa, että Prophet 5 ei tarvitse häntä enää, joten hän lähettää liittolaisensa Kelly Peytonin murhaamaan Prophet 5:n johtajat ja Sarkin puolestaan tuhoamaan APO:on. Kauden lopussa Sloane vihdoin löytää Rambaldin loppupelin, ikuisen elämän, maanalaisesta luolasta. Sydney ja Jack jäljittävät hänet ja hän ampuu Jackia. Kostoksi Sydney ampuu hänet ja hän kaatuu kuolleena altaaseen, joka on täynnä mystistä Rambaldi-nestettä. Hän paranee hetken kuluttua haavoistaan ja tulee kuolemattomaksi. Jack tulee kuitenkin takaisin ja räjäyttää luolan, minne Sloane jää loukkuun. Nadia ilmestyy hänelle viimeisen kerran ja jättää hänet yksin pimeyteen.


title: Alice Faye

text: Alice Faye (syntyjään Alice Jeane Leppert, 5. toukokuuta 1915 New York City, Yhdysvallat – 9. toukokuuta 1998) oli yhdysvaltalainen näyttelijä ja laulaja. Hänet tunnetaan 20th Century Foxille tekemistään elokuvista ja puolisonsa Phil Harrisin kanssa esitetyistä radiokomedioista.


title: Alice Faye

text: Fayen vanhemmat olivat saksalaissukujuurinen newyorkilainen poliisi ja tämän irlantilais-amerikkalainen puoliso Charley ja Alice Leppert. Faye aloitti viihdyttäjän uransa vaudevillessa kuorotyttönä, minkä jälkeen hän siirtyi esiintymään Broadwaylle esiintyen vuoden 1931 Broadway-musikaalissa "George White's Scandals". Hän oli Darryl F. Zanuckin suojatti. Faye esiintyi lukuisissa Foxin musikaaleissa 1930- ja 1940-luvuilla.


title: Alice Faye

text: Fayen viimeinen Hollywood-studioelokuva oli "Fallen Angel" vuodelta 1945. Faye oli pettynyt siihen miten Zanuck oli leikannut elokuvasta pois lukuisia hänen kohtauksiaan halutessaan tuoda uutta suojattiaan Linda Darnellia esille elokuvassa ja poistui Foxin studioilta lopettaen elokuvanteon. Faye esiintyi seuraavan kerran elokuvassa 16 vuoden päästä vuoden 1962 elokuvassa "State Fair", mistä hän sai hyvät arvostelut, vaikka elokuva ei menestynytkään kaupallisesti. Tämän jälkeen Faye esiintyi vain satunnaisesti cameorooleissa.


title: Alice Faye

text: Faye oli kahdesti naimisissa. Fayen toinen avioliitto Phil Harrisin kanssa oli Harrisin silloisen työnantajan Jack Bennyn radioshow'n käsikirjoituksen aiheena. Fayella ja Harrisilla oli kaksi tytärtä, Alice (s. 1942) ja Phyllis (s. 1944), ja he alkoivat esiintymään yhdessä radiossa Fayen elokuvauran kääntyessä laskuun. Heillä oli NBC:llä yhteinen radiokomediashow "The Phil Harris-Alice Faye Show" vuodesta 1948 vuoteen 1954. He esiintyivät myös myöhemmin yhdessä useissa eri projekteissa. Faye esiintyi vielä vuonna 1974 Broadway-show’ssa "Good News". Faye kuoli mahasyöpään neljä päivää 83-vuotissyntymäpäivänsä jälkeen.


title: Lillehammer IK

text: Lillehammer IHK on norjalainen jääkiekkoseura joka pelaa maan pääsarjassa GET-ligaenissa. Joukkue tulee Lillehammerista ja pelaa kotiottelunsa Kristins Hallissa. Joukkueen värit ovat punasininen ja vieraspuku on valkosininen.


title: Orange Music Electronic Company

text:
Orange Music Electronic Company on englantilainen, vuonna 1968 perustettu kitara- ja muita instrumenttivahvistimia sekä PA-laitteistoa valmistava yritys.
Sen tuotteet tunnetaan ehkä parhaiden niiden yleensä kirkkaan oranssista väristä.


title: Etapit 1–11 Italian ympäriajossa 2010

text: Italian ympäriajon 2010 etappien 1–11 tulokset:


title: Elliot Minor

text:
Elliot Minor on rock-yhtye Yorkista, Englannista. Yhtyeeseen kuuluu viisi jäsentä: Alex Davies (päälaulu/kitara), Ed Minton (kitara/laulu), Dan Hetherton (rummut), Ed Hetherton (basso) ja Ali Paul (koskettimet). Yhtye on toiminut vuodesta 2000 lähtien.
Alun perin yhtyeen perustivat Alex Davies ja Ed Minton ollessaan kahdentoista. Muut jäsenet liittyivät mukaan vasta myöhemmin.


title: Rolando McClain

text: Rolando Marquise McClain (s. 14. heinäkuuta 1989 Athens, Alabama) on yhdysvaltalainen uransa lopettanut amerikkalaisen jalkapallon pelaaja, pelipaikaltaan tukimies. Oakland Raiders varasi hänet vuoden 2010 NFL Draftissa ensimmäisellä kierroksella varausnumerolla 8. McClain pelasi collegessa Alabama Crimson Tidessa.


title: Rolando McClain

text: Myös McClainin serkku Le'Ron McClain pelaa NFL:ssä. Rolando McClain pelasi vain kolme kautta ammattilaisena. Oakland Raides vapautti hänet sopimuksestaan 2012 ja hän teki sopimuksen Baltimore Ravensin kanssa, muttei pelannut koskaan Baltimoressa. Hän ilmoitti ennen seuraavan kauden alkua lopettavansa peliuransa.


title: Urheiluhullut

text: Urheiluhullut oli Yle TV2:n esittämä urheiluaiheinen tietokilpailu, jota isännöi selostaja Antero Mertaranta. Joukkueenjohtajina sarjassa toimivat Heidi Suomi ja Janne Ahonen. Sarjan ensimmäinen tuotantokausi esitettiin kesällä 2009 ja siihen kuului yhteensä kymmenen jaksoa.


title: Brig

text: Brig (, ), virallisesti Brig-Glis, on kunta, vanha kaupunki ja samannimisen hallintoalueen (Bezirk) keskuspaikka Wallisin kantonissa Sveitsissä. Kaupungissa on 12 728 vakinaista asukasta (31.12.2012).


title: Brig

text: Brig on syntynyt kauppareittien risteyskohtaan: kaupunki on Rhonejoen ja Simplonin solan kautta Italiaan kulkevan tien risteyskohdassa. Nykyinen Brigin kunta syntyi vuonna 1972, kun Brig, Brigerbad ja Glis yhdistyivät.


title: Brig

text:
Moottoritie A9 kulkee Brigin kautta.
Brigiin on viisi rautatieyhteyttä:


title: Edvard Engelbert Neovius

text: Edvard Engelbert Neovius (7. helmikuuta 1823 Helsinki – 25. lokakuuta 1888 Helsinki) oli Haminan kadettikoulun matematiikan ja topografian opettaja, joka vaikutti merkittävästi metrijärjestelmän käyttöönottoon Suomessa.


title: Edvard Engelbert Neovius

text: Neovius valmistui Haminan kadettikoulusta vänrikkinä vuonna 1843, minkä jälkeen hän opiskeli Pietarin insinööriakatemiassa ja palasi vuonna 1845 kadettikoulun matematiikan ja topografian opettajaksi. Myöhemmin hän opetti myös suunnistusta ja tähtitiedettä. Vuonna 1885, yli 40 palvelusvuoden jälkeen, hän erosi tehtävästään ja sai lähtiessään kenraalimajurin arvon.


title: Edvard Engelbert Neovius

text: Neovius julkaisi vuonna 1862 kirjoituksen metrijärjestelmän käyttöönotosta, ja hänet nimitettiin komiteaan, joka valmisteli vuosina 1863–64 ehdotuksen oman rahan lyömisestä ja metrijärjestelmän käyttöönotosta. Vuonna 1886 hänet nimitettiin valtion vakaustarkastajaksi, tehtävänään valvoa metrijärjestelmän käyttöönottoa Suomessa.


title: Edvard Engelbert Neovius

text: Vuonna 1875 Neovius julkaisi kirjan "Vår tids största uppgift", jossa hän esitti suunnitelman, kuinka valomerkkien avulla voitaisiin pitää yhteyttä Mars-planeetan mahdollisiin asukkaisiin. Kirja herätti melkoisesti huomiota, ja se käännettiin saksaksi, venäjäksi ja ranskaksi.


title: Ruokajäte

text: Ruokajäte on Euroopan komission määritelmän mukaan mitä tahansa ruoka-ainetta, joka on heitetty pois tai tarkoitettu heitettäväksi pois. Määritelmä pohjautuu Euroopan komission määritelmään jätteestä. Jätteelle on olemassa useita eri määritelmiä, joten myös ruokajätteelle on monia määritelmiä.


title: Ruokajäte

text: Jätteen määritelmä on kiistanalainen aihe, joten myös ruokajätteen määritelmästä ei ole selkeää yksimielisyyttä. Vuonna 1975 Euroopan komissio laati jätteen määritelmän. Määritelmä annettiin direktiivissä 75/442/EEC, jota täydennettiin vuonna 1991 lisäämällä alkuperäiseen määritelmään jätteiden luokittelu ja poistamalla kaikki viittaukset kansalliseen lainsäädäntöön.


title: Ruokajäte

text: Yhdysvaltain ympäristönsuojeluvirasto määrittelee ruokajätteeksi syömättä jääneen ruuan ja ruuan valmistuksesta aiheutuneet jäämät.


title: SAP Arena

text: SAP Arena on monitoimihalli Mannheimissa Saksassa. Areenalla pelattiin myös vuoden 2010 jääkiekon maailmanmestaruuskilpailujen pelejä. Areena toimii jääkiekkojoukkue Adler Mannheimin ja käsipallojoukkue Rhein-Neckar-Löwenin kotiareenana.


title: Mika Motturi

text: Mika Motturi (s. 26. kesäkuuta 1970 Lahti) on suomalainen jalkapalloilija.


title: Mika Motturi

text:
Oikeana laitapuolustajana pelannut Motturi on edustanut urallaan pääasiassa lahtelaisia seuroja. Hän pelasi muun muassa FC Kuusysissä seitsemän ja FC Lahdessa neljä kautta. Motturi voitti Suomen mestaruuden Kuusysissä 1989 ja 1991, mutta hän ei kummallakaan kaudella kuulunut vielä Kuusysin vakiokokoonpanoon. Kaikkiaan Motturi pelasi seitsemän kauden aikana 119 pääsarjatason ottelua ja Ykkösessä viiden kauden aikana 142 ottelua.
Kaudella 2010 Motturi pelasi Kolmosta Salpausselän Reippaan riveissä.


title: Mika Motturi

text: Motturi pelasi maajoukkueessa kolme maaottelua vuonna 1997.


title: Shanghain ghetto

text: Shanghain ghetto oli Shanghaissa sijainnut noin 2,5 km² laajuinen alue, jossa asui noin 20 000 Saksasta, Itävallasta, Tšekkoslovakiasta, Unkarista, Romaniasta, Puolasta ja Liettuasta paennutta juutalaispakolaista. Japanilaisten miehittämässä Shanghaissa kaupungissa asuneet juutalaiset koottiin Hongkoun kaupunginosaan.


title: Shanghain ghetto

text: Pakolaiset asuivat kaupungin köyhimmässä ja ahtaimmassa osassa. Paikalliset juutalaiset ja Yhdysvaltalaiset juutalaisjärjestöt avustivat asukkaita lähettämällä ruokaa ja muita tarvikkeita. Japanilaisviranomaiset asettivat alueelle asteittain kasvaneita rajoituksia, mutta ghettoa ei ikinä rajattu muurein. Myöskään alueella asuneet kiinalaiset eivät muuttaneet pois.


title: Pentti Mustonen

text: Pentti Mustonen (s. 1. lokakuuta 1926) on entinen suomalainen jalkapalloilija.


title: Pentti Mustonen

text: Laitahyökkääjänä pelannut Mustonen edusti koko uransa ajan Kajaanin Palloilijoita vuosina 1947–1959, jotka se kautta 1953 lukuun ottamatta vietti 1. divisioonassa. Mustonen teki 82 maalia, joista yhdeksän syntyi KaPan ainoalla mestaruussarjakaudella. Mustonen valittiin myös Suomen maajoukkueeseen, jossa hän pelasi vuosina 1951–1956 kaksi A- ja neljä B-maaottelua.


title: Gunnar Myrttinen

text: Gunnar Myrttinen (s. 14. lokakuuta 1922) on entinen suomalainen jalkapalloilija.


title: Gunnar Myrttinen

text: Puolustajana pelannut Myrttinen edusti urallaan Porvoon Weikkoja TUL:n sarjoissa ja 1. divisioonassa vuosina 1940–1948 sekä Kiffeniä mestaruussarjassa 1949–1953. Hän voitti Kiffenissä SM-pronssia 1949. Kaikkiaan Myrttinen pelasi viiden kauden aikana 80 mestaruussarjaottelua, joissa hän teki seitsemän maalia.


title: Gunnar Myrttinen

text: Myrttinen pelasi maajoukkueessa vuosina 1948–1952 kolme maaottelua.


title: Torkinmäen koulu

text: Torkinmäen koulu on Kokkolassa sijaitseva alakoulu. Ensimmäinen koulurakennus valmistui vuonna 1965, ja nykyinen vuonna 2017. Koulussa on luokat 1–9 ja päiväkoti, ja noin 400 oppilasta. Koulun rehtori on Hanna Pernu. Koulun väliaikaisena rehtorina toimi Toni Alamaa Hanna Pernun ollessa äitiyslomalla.


title: Torkinmäen koulu

text: Torkinmäen vanha koulu kärsi homeongelmasta. Ongelmaan puututtiin tutkimalla rakenteita kevättalvella 2010. Kesän 2010 aikana kaikissa oppilaiden luokkatiloissa tehtiin lattiamateriaalin vaihto, koska epämääräisen hajun aiheuttajaksi paljastui edellä mainituissa tutkimuksissa alkuperäisen lattiamateriaalin kiinnittämiseen käytetty liima-aine.


title: Torkinmäen koulu

text:
Koulu suljettiin sisäilmaongelmien vuoksi maaliskuussa 2012, ja sen oppilaat hajautettiin opetusryhmittäin koulun pihalla sijaitseviin parakkeihin sekä muihin Kokkolassa sijaitseviin kouluihin. Opetus jatkui myös syyslukukaudella väliaikaistiloissa. Suljetun koulurakennuksen peruskorjaus ja laajennus oli suunniteltu alkavaksi vuonna 2013. Muuttuneen tilanteen vuoksi koulurakennus kuitenkin suunniteltiin purettavaksi uuden rakennuksen tieltä joko kokonaan tai osittain. Koulurakennuksen purkutyöt alkoivat kesällä 2013.
Puretun koulun tilalle rakennettu koulu- ja päiväkotirakennus avattiin vuoden 2017 alussa.


title: Eino Mäkelä

text: Eino Mäkelä (s. 3. tammikuuta 1914) oli suomalainen jalkapalloilija.


title: Eino Mäkelä

text: Laitahyökkääjänä pelannut Mäkelä edusti urallaan 1937–1941 Helsingin Jalkapalloklubia. Aiemmin hän pelasi myös TUL:n sarjoissa Helsingin Ponnistuksessa. Hän voitti Suomen mestaruuden HJK:ssa 1938. Kaikkiaan Mäkelä pelasi kolmen kauden aikana 31 pääsarjatason ottelua, joissa hän teki 14 maalia.


title: Eino Mäkelä

text: Mäkelä pelasi maajoukkueessa vuosina 1937–1938 yhteensä neljä maaottelua, joissa hän teki yhden maalin.


title: Hollihaan koulu

text: Hollihaan koulu on Kokkolassa sijaitseva kansainvälinen alakoulu, jossa on opetusta luokilla 1-6. Koulussa on kolmesarjainen suomenkielinen koulu, jossa on noin 380 oppilasta ja 19 luokkaa. Koulun rehtorina toimii Pertti Kuosmanen. Koulu työllistää noin 50 ihmistä.